title: Amy Klobuchar

text: Amy Jean Klobuchar (s. 25. toukokuuta 1960) on yhdysvaltalainen juristi ja Minnesota Democratic-Farmer-Labor Partyn poliitikko. Hän syntyi Plymouthissa, Minnesotassa, ja otti paikan Yhdysvaltain senaatissa 3. tammikuuta 2007.


title: Amy Klobuchar

text: Klobucharin isä Jim Klobuchar on toimittaja ja kirjailija.


title: Thad Cochran

text:
William Thad Cochran (s. 7. joulukuuta 1937) on yhdysvaltalainen republikaanipoliitikko. Hän on edustanut Mississippiä Yhdysvaltain senaatissa 27. joulukuuta 1978 alkaen.
Cochran on valmistunut Mississippin yliopistosta ja ammatiltaan lakimies. Hän istui vuodesta 1973 Yhdysvaltain edustajainhuoneessa.


title: Trent Lott

text: Chester Trent Lott, Sr. (s. 9. lokakuuta 1941) on yhdysvaltalainen republikaanisen puolueen poliitikko. Hän edusti Mississippiä Yhdysvaltain edustajainhuoneessa 3. tammikuuta 1973 – 3. tammikuuta 1989 ja Yhdysvaltain senaatissa 3. tammikuuta 1989 – 18. joulukuuta 2007.


title: Trent Lott

text: Lott syntyi Grenadassa, Mississippissä. Hän meni 27. joulukuuta 1964 naimisiin Patricia Thompsonin kanssa ja sai kaksi lasta.


title: Pitkäkangas

text: Pitkäkangas voi tarkoittaa seuraavia maantieteellisiä kohteita:


title: Strom Thurmond

text: James Strom Thurmond (5. joulukuuta 1902 – 26. kesäkuuta 2003) oli yhdysvaltalainen poliitikko. Hän oli "Dixiecratien" (Osavaltioiden oikeudet -puolueen) presidenttiehdokas vuonna 1948, mutta ei tullut valituksi.


title: Strom Thurmond

text: Toisessa maailmansodassa Thurmond osallistui Normandian maihinnousuun. Thurmond toimi Etelä-Carolinan kuvernöörinä vuosina 1947–1951. Hän edusti Yhdysvaltain senaatissa Etelä-Carolinaa demokraattina (1954–1956, 1956–1964) ja sen jälkeen republikaanina vuoteen 2003. Hän ei ollut uudelleen ehdolla vuonna 2002 ja jätti senaatin seuraavan vuoden tammikuussa.


title: Strom Thurmond

text: Thurmondin ensimmäinen aviopuoliso oli Jean Crouch. Pari meni naimisiin vuonna 1947, mutta Jean kuoli lapsettomana syöpään kolmetoista vuotta myöhemmin. Hän sai toisen vaimonsa, entisen Miss South Carolinan Nancy Janice Mooren kanssa neljä lasta: Nancy Mooren (1971–1993, kuoli liikenneonnettomuudessa), James Strom, Jr:n (1972–), Juliana Gertruden (1974–) ja Paul Reynoldsin (1976–). Hänestä tuli julkisesti isoisä ensimmäistä kertaa 17. kesäkuuta 2003.


title: Strom Thurmond

text: Thurmond kuoli satavuotiaana vuonna 2003. Hän oli kuollessaan vanhin elossa ollut Yhdysvaltain senaattori.


title: Strom Thurmond

text: Thurmondin kuoltua satavuotiaana Essie Mae Washington-Williams (s. 1925) myönsi olevansa Thurmondin avioton lapsi. Thurmond oli tullut isäksi 22-vuotiaana 16-vuotiaan afroamerikkalaisen Carrie ”Tunch” Butlerin synnytettyä lapsen hänelle.


title: Pohjankartanon koulu

text: Pohjankartanon koulu on Oulun Karjasillan kaupunginosassa toimiva perusasteen oppilaitos. Koulu on yläasteen koulu, jossa annetaan opetusta 7.–9. -vuosiluokille. Oppilaita koulussa on yli 500. Pohjankartanossa nämä luokat voi lisäksi käydä musiikkipainotteisella linjalla. Lisäksi koulussa on mahdollista käydä lisäopetuksen 10. vuosiluokka. Opettajia koulussa on 47.


title: Pohjankartanon koulu

text: Koulu toimii arkkitehti Kari Virran suunnittelemassa Pohjankartanon monitoimitalossa, joka on valmistunut 1967. Samassa rakennuksessa sijaitsevat myös Madetojan musiikkilukio ja Oulu-opisto. Musiikkiluokille oppilaita otetaan kaikkialta Oulusta. Koulun rehtori on Ilpo Hettula. Koulussa on kahvio ja oma teknisen työn luokka, jota käyttävät myös muiden koulujen oppilaat. Koulun aulatiloissa on monia uusia opetusteknisiä ratkaisuja.


title: Claire McCaskill

text: Claire McCaskill (s. 24. heinäkuuta 1953 Rolla, Missouri) on yhdysvaltalainen demokraattisen puolueen poliitikko. Hän otti 3. tammikuuta 2007 aiemmin Jim Talentin täyttämän paikan Yhdysvaltain senaatissa Missourin edustajana. McCaskill valittiin uudelleen vuonna 2012 ja hänen nykyiten virkakautensa päättyy tammikuussa 2019. McCaskill ilmoitti loppuvuodesta 2016 asettuvansa ehdolle myös seuraavissa vaaleissa.


title: Claire McCaskill

text: McCaskill syntyi Rollassa, Missourissa. Hän opiskeli valtio-oppia Missourin yliopistossa ja valmistui juristiksi 1978.


title: Claire McCaskill

text: McCaskill sai ensimmäisen miehensä David Expositon kanssa kolme lasta. Pari erosi vuonna 1995, ja Exposito löydettiin surmattuna Kansas Citystä 12. joulukuuta 2005. McCaskill elää tällä hetkellä toisessa avioliitossaan saintlouis'laisen liikemies Joseph Shepardin kanssa.


title: Mika Vesterinen

text: Mika Vesterinen, myös M!ka Vesterinen, (s. 1968) on kuopiolainen punkkari, joka toimii erityisesti ramopunk-suuntauksen parissa. Hän on tullut tunnetuksi erityisesti rakentamansa Ramopunk.com -nettisivuston ansiosta. Vesterinen toimii myös tapahtumajärjestäjänä, ja kauppaa paitoja, rintanappeja yms. sekä julkaisee fanzine-lehteä. Varsinaiselta ammatiltaan Vesterinen on yrittäjä, ja hänellä on Kuopiossa nahkatakkimyymälä.


title: Mika Vesterinen

text: Vesterinen perusti 2002 Ramopunk.com -nettisivuston edistämään vahvasti Ramones-vaikutteista punksuuntausta, ramopunkkia. Sivuilla on mm. aktiivisesti ko. alakulttuuria seuraava Ramopunk-uutiset, laaja keikkaraporttien arkisto, lehtiartikkeleita, haastatteluita yms.


title: Mika Vesterinen

text: Vesterisen yksin ylläpitämä sivusto on ollut merkittävässä roolissa vahvistamassa ja virkistämässä ramopunk-genreä 2000-luvun alkuvuosina.


title: Mika Vesterinen

text:
Vuonna 2007 Ramopunk.com juhli viisivuotista olemassaoloaan kolmepäiväisessä Ramopunk.com 5-vuotissynttärit -tapahtumassa, jossa soitti yhteensä 12 esiintyjää, mukana koko ramopunk-genren kärkikaarti.
Vesterinen järjesti vastaavanlaiset sivustonsa 7-vuotisjuhlat maaliskuussa 2009, Elämä on Punk -tapahtumasarjan osana.


title: Mika Vesterinen

text: Onni on Ramones


title: Mika Vesterinen

text: Vesterinen kehitti Sami Väisäsen kanssa Keski- ja Itä-Suomessa järjestetyn Onni on Ramones ramopunk-tapahtuman, joita järjestettiin 2005-2007 useita kertoja vuodessa.


title: Mika Vesterinen

text: Elämä on Punk


title: Mika Vesterinen

text:
Vesterinen alkoi 2008 järjestää Elämä on Punk -nimisiä ramopunk-tapahtumia Kuopiossa ja Tampereella.
Vesteriselle annettiin 2004 ensimmäinen ramopunkin Kultainen pesäpallomaila -palkinto www.ramopunk.com -internetsivuston johdosta.


title: Mika Vesterinen

text:
Tuomariston perusteluissa todettiin mm. näin: "riippuvuutta aiheuttava, usein päivitettävä infopiste ja kokoontumispaikka hyvän musiikin ystäville" sekä "sivusto on ollut mukana aktivoimassa jo olemassa olevia bändejä ja kaivamassa jo kerran kuopattuja bändejä eloon haudan takaa saattamalla yhteen samanhenkisiä ihmisiä".
Vesterinen on rakentanut myös www.korkkarisaksaa.com -sivut, jotka käsittelevät Korkeajännitys-sotasarjakuvaa hyvin humoristisella otteella. Hän on rakentanut sarjakuvan saksalaisten puhekupliin lisätyistä saksan sanoista kokonaan oman kielen, "korkkarisaksan".
Egmont Kustannus on julkaissut korkkarisaksan myös sarjakuvapokkarina 2007. "Achtung! Korkkarisaksan sanakirja" -pokkarin teossa olivat Vesterisen lisäksi mukana Veikko Malmberg, Moog Konttinen ja Asko Alanen.
Korkkarisaksan tyyliin Vesterinen on tehnyt myös hieman pienimuotoisemman sarjakuvameksikon eli texmexicon kielen sivuston, joka löytyy Ramopunk.comista.
Vesterinen alkoi 2009 toimittaa ja julkaista fanzine-lehteä "The Havana Bananas". Lehdessä käsitellään lähinnä punk-musiikin eri alueita ajankohtaisella otteella, huumoria unohtamatta. Lehden originaalisivut valmistetaan vanhanaikaisella leikkaa ja liimaa -menetelmällä.


title: Mika Vesterinen

text: Havana Bananas -lehden syntymää juhlistetaan kaksipäiväisellä "Elämä on Punk - The Havana Bananas Party" -tapahtumalla Tampereella maaliskuussa 2010.


title: Max Baucus

text: Max Sieben Baucus (s. 11. joulukuuta 1941, Helena, Montana) on yhdysvaltalainen demokraattipoliitikko. Hän edusti Montanaa Yhdysvaltain senaatissa 15. joulukuuta 1978 – 6. helmikuuta 2014. Maaliskuusta 2015 hän on ollut Yhdysvaltain Kiinan suurlähettiläs.


title: Max Baucus

text: Baucus suoritti taloustieteen tutkinnon Stanfordin yliopistossa vuonna 1964, minkä jälkeen hän opiskeli oikeustiedettä ja valmistui lakimieheksi vuonna 1967. Valmistumisensa jälkeen hän työskenteli kolme vuotta arvopaperimarkkinoita valvovassa SEC:ssä, Washingtonissa.


title: Max Baucus

text: Baucus muutti takaisin Montanaan vuonna 1971. Vuonna 1973 hänet valittiin Montanan edustajainhuoneeseen ja vuonna 1974 Yhdysvaltain edustajainhuoneeseen, jonne hänet valittiin uudelleen vuonna 1976. Marraskuussa 1978 Baucus valiittiin senaatiin seuraavan vuoden alussa alkavalle kaudelle, mutta hänet nimitettiin virkaan jo joulukuussa senaattori Paul G. Hatfieldin erottua tehtävästä. Baucus pysyi virassa yhtäjaksoisesti vuoteen 2014 saakka.


title: Max Baucus

text: Baucus on ollut kolmesti naimisissa. Vuonna 1982 hän erosi Ann Geracimoksesta, jonka kanssa hänellä on poika. Vuosina 1983–2009 hän oli naimisissa Wanda Mingen kanssa. Kesällä 2011 Baucus avioitui aiemman avustajansa Melodee Hanesin kanssa. Ennen suhteen paljastumista Baucus oli suosittanut alkuvuonna 2009 Hanesia Montanan osavaltion valtakunnansyyttäjän ("U.S. Attorney") virkaan. Hanes vetäytyi ehdokkuudesta ennen eturistiriidan paljastumista.


title: Baarikärpänen

text: Baarikärpänen voi tarkoittaa ainakin seuraavia asioita:


title: Jon Tester

text: Raymond "Jon" Tester (s. 21. elokuuta 1956) on yhdysvaltalainen demokraattisen puolueen poliitikko. Hän otti 3. tammikuuta 2007 paikan Yhdysvaltain senaatissa Montanan edustajana.


title: Jon Tester

text: Tester syntyi Havressa ja valmistui University of Great Fallsista. Hän työskenteli musiikinopettajana ja maanviljelijänä. Hänellä on vaimonsa Sharlan kanssa yhteinen tytär Christine sekä poika Shon.


title: Jon Tester

text: Tester toimi vuosina 1999-2006 Montanan osavaltionsenaatin senaattorina. Hän oli vuosina 2001–03 puolueensa piiska, 2003–05 puolueensa puheenjohtaja ja 2005–06 senaatin puheenjohtaja Montanan osavaltionsenaatissa. Tester ilmoitti toukokuussa 2005 hakevansa paikkaa Yhdysvaltain senaatista, jossa hän onnistuin seuraavan vuoden vaaleissa. Tester valittiin uudelleen vuonna 2012 ja hänen nykyiten kautensa päättyy tammikuussa 2019. Tester on ehdolla jatkokaudelle vuoden 2018 vaaleissa.


title: Chuck Hagel

text: Charles Timothy "Chuck" Hagel (s. 4. lokakuuta 1946) on yhdysvaltalainen republikaanipoliitikko ja Yhdysvaltain entinen puolustusministeri. Hän toimi Nebraskan senaattorina 1997–2009.


title: Chuck Hagel

text: Hagel palveli vuosina 1967–1968 Vietnamin sodassa, jossa haavoittui kahdesti. Palveluksen jälkeen Hagel toimi poliittisena avustajana Washingtonissa ja sittemmin yrityselämässä. Vuonna 1980 hän oli aktiivisesti mukana Ronald Reaganin presidentinvaalikampanjassa.


title: Chuck Hagel

text: Hagel sai 3. tammikuuta 1997 paikan Yhdysvaltain senaatissa Nebraskan edustajana. Hän harkitsi myös ehdokkuutta Yhdysvaltain presidentinvaalissa 2008, muttei asettunut virallisesti ehdolle ja jätti myös senaatin paikkansa vuonna 2008.


title: Chuck Hagel

text: Senaatissa Hagel tunnettiin omapäisenä ajattelijana, joka muun muassa vastusti libanonilaisen Hizbollahin nimeämistä terroristijärjestöksi ja ajoi lempeämpää Iran-politiikkaa.


title: Chuck Hagel

text: Presidentti Barack Obama nimitti Hagelin uudeksi puolustusministeriksi Leon Panettan jälkeen tammikuussa 2013. Hagel on ensimmäinen Yhdysvaltain puolustusministeri, joka on palvellut sotilaana Vietnamin sodassa.


title: Chuck Hagel

text: Yhdysvaltain senaatti vahvisti Hagelin nimityksen puolustusministeriksi. Senaatti puolsi Hagelin nimitystä äänin 58–41. Hagel tarvitsi valintaa varten 51 ääntä. Hagelin nimitys viivästyi republikaanipuolueen edustajien jarruttaessa äänestyksen järjestämistä. He halusivat lisätietoa Hagelin raha-asioista ja Yhdysvaltain Bengasin konsulaattiin Libyassa tehdystä iskusta.


title: Chuck Hagel

text: Hegel ilmoitti eroavansa puolustusministerin tehtävästä marraskuussa 2014. Häntä kritisoitiin etenkin Yhdysvaltain toimista Afganistanissa ja Isiksen suhteen.


title: Chuck Hagel

text: ɮ


title: Piirikytkentäinen data

text: Piirikytkentäinen data (, CSD) on tiedonsiirtomuoto, jossa verkon ylitse muodostetaan kiinteä yhteys tiedonsiirtokanavan kautta. Kanavan päiden välille syntyy näin piiri, jossa tiedonsiirron kohteet on määritelty.


title: Piirikytkentäinen data

text: Perinteisin esimerkki piirikytkentäisestä verkosta on perinteinen puhelinverkko. Piirikytkentäistä tiedonsiirtoa käytetään myös muun muassa TDMA-pohjaisissa matkapuhelinstandardeissa, joista tunnetuin on GSM. Tällöin muodostuu tavallista äänipuhelua vastaava datapuhelu, joka on tarjoaa molempiin suuntiin 9,6 kbit/s tiedonsiirtonopeuden – toisin sanoen kyse on symmetrisestä tiedonsiirrosta. Kanavasta varataan koko yhteyden ajaksi aikajakso ainoastaan tiedonsiirron käyttöön riippumatta siitä, siirretäänkö tietoa vai ei.


title: Piirikytkentäinen data

text: Seuraava kehitysaskel GSM-verkoissa ennen pakettikytkentäistä dataa oli HSCSD, jossa mahdollistettiin tiedonsiirtokapasiteetin nosto virheenkorjauksen kustannuksella ja useamman aikajakson käytön mahdollistamisella.


title: Jewel De’Nyle

text: Jewel De'Nyle, oikealta nimeltään Stephany Schwarz (s. 5. elokuuta 1976 Wetmore, Colorado, Yhdysvallat) on yhdysvaltalainen pornonäyttelijä. Hänen näyttelijänimensä on oletettavasti muodostettu elokuvasta "The Jewel of the Nile (Niilin jalokivi)".


title: Jewel De’Nyle

text: Jewel De'Nylen löysi näyttelijä Selena Steele De'Nylen toimiessa stripparina. De'Nyle esiintyi "Hustler" -lehdessä, jonka jälkeen hän aloitti uransa pornonäyttelijänä vuonna 1998 elokuvassa "Electric Sex".


title: Jewel De’Nyle

text: Hänen nykyinen asuinpaikkansa on Galesburg, Illinois, Yhdysvallat.


title: Ben Arous (kuvernoraatti)

text: Ben Arous () on yksi Tunisian 24 kuvernoraatista. Se sijaitsee Pohjois-Tunisiassa ja sen pääkaupunki on Ben Arous. Kuvernoraatissa on 631 842 asukasta (vuonna 2014) ja sen pinta-ala on 761 neliökilometriä.


title: Johan Venninen

text: Johan Ebenhard Venninen (1. helmikuuta 1909 – 13. huhtikuuta 2008) oli suomalainen keksijä, joka asui Vihdin kunnassa. Huolimatta kahden tapaturman aiheuttamasta täydellisestä sokeudesta hän mm. rakensi räjäyttämällä maakellarin, teki erilaisia metallitöitä esimerkiksi hitsaamalla sekä suunnitteli ja rakensi erilaisia laitteita, joiden avulla pyrki pysymään kiinni arjessaan ja harrastuksissaan ilman ulkopuolista apua. Venninen sai vuonna 2007 Mensa-palkinnon.


title: Johan Venninen

text: Venninen esiintyi kahdessa Matti Kaukisen ohjaamassa dokumenttielokuvassa, "Johan on Venninen" (1997) ja "Vesille Vennisen mieli" (1998), joissa seurataan hänen elämäänsä Vihdissä ja hänen kesäasunnollaan Dalsbrukissa. Vennisen kuoleman jälkeen julkaistiin vielä kolmas Matti Kaukisen ja Erkki Määttäsen ohjaama dokumenttielokuva "Vennisen testamentti" (2008). Dokumentit ovat olleet YLE:n TV1:n katsojatoiveiden kärjessä jo vuosien ajan. Syy tähän lienee Vennisen elämänasenteessa: Venninen ei ollut vastoinkäymisistään katkera, vaan näki ne päinvastoin haasteina ja mahdollisuuksina. Tämä elämänasenne loi hänestä käsitteen selviytyjänä, joka ei valita turhista. Jotkut ihmiset ovat myös vaikuttuneet hänen yksinkertaisista, mutta käyttötarkoitukseensa hyvin soveltuvista keksinnöistään.


title: Johan Venninen

text: Venninen oli kasvissyöjä. Hänen isänsä, joka oli punaisten puolella, kuoli Suomen sisällissodassa.


title: Johan Venninen

text: Johan Venninen kehitti veneilyä varten erilaisia menetelmiä ja apuvälineitä, joiden avulla hän pystyi sokeudestaan huolimatta liikkumaan avomerellä eksymättä. Avomerellä liikkuessaan Venninen käytti matkaradiota kompassin pohjoishaarukan korvaajana. Tekniikka toimii seuraavasti: Aluksi tarkistetaan käsikompassilla pohjoisen sijainti ja käännetään veneen nokka siten, että se osoittaa haluttuun ilmansuuntaan. AM-radioasemien lähetystaajuudesta-, voimakkuudesta- ja erityisesti ferriittiantennista johtuen asema ei kuulu, mikäli radio käännetään tiettyyn asentoon suhteessa lähettimeen (tai mastoon) (antennin akseli osoittaa kohti mastoa). Kun veneen nokka on käännetty haluttuun matkasuuntaan, asetetaan radio veneeseen siten, ettei lähetystä kuulu. Nyt voidaan navigoida vastaavasti kuin normaalinkin kompassin avulla: suunta on oikea, mikäli lähetys pysyy vaimennettuna. Mikäli lähetys alkaa kuulua, pitää venettä kääntää takaisin oikeaan suuntaan. Toimintatapa on sama kuin vanhoilla radiosuuntimalaitteilla.


title: Johan Venninen

text: Veneilymatkan välietapit Venninen merkitsi kehittämällään piippausmerkkipoijulla. Poijun ääni tuotetaan summerilla, joka aktivoidaan vanhasta kellonkoneistosta rakennetulla eräänlaisella mekaanisella sekvensserillä. Hälytys aktivoidaan noin kerran kymmenessä minuutissa. Näin säästetään paristoja verrattuna tilanteeseen, jossa hälytys soisi jatkuvasti. Hälytyksen suunnasta voi havaita esimerkiksi, kuinka paljon on tullut liikkuneeksi sitten poijun laskemisen.


title: Johan Venninen

text: Kotilaituriin saapumisen helpottamiseksi Venninen kehitti kaksi piippauslaitetta, jotka hän asensi eri paikkoihin kotirannalle. Kotirantaa lähestyttäessä pyritään etsimään paikka, jossa laitteiden äänet soivat päällekäin. Tällöin ollaan linjalla, joka johtaa suoraan laituriin. Vastaavanlaisesti näkeville on Suomessa käytössä linjataulut: kaksi toisistaan etäällä olevaa taulua, joissa on punainen/oranssi tai musta viiva valkoisella pohjalla, linjataan niin, että viivat ovat toistensa päällä, voidaan päätellä veneväylän kulkusuunta etu tai takasuuntaan katsottaessa.


title: Johan Venninen

text: Lisäksi Venninen käytti navigoinnissa hyödykseen kohokarttaa ja kaikuluotainta, jonka avulla voi havaita matalikot, samaan tapaan kuten topografikartan avulla saadaan määriteltyä mäet ja laaksot.


title: Sousse (kuvernoraatti)

text: Sousse () on yksi Tunisian 24 kuvernoraatista. Se sijaitsee Pohjois-Tunisiassa Välimeren rannikolla ja sen pääkaupunki on Sousse. Kuvernoraatissa on 674 971 asukasta (vuonna 2014) ja sen pinta-ala on 2 621 neliökilometriä.


title: Lamar Alexander

text: Andrew Lamar Alexander (s. 3. heinäkuuta 1940 Maryville, Tennessee) on yhdysvaltalainen republikaanipoliitikko ja Tennesseen senaattori vuodesta 2003.


title: Lamar Alexander

text: Alexander valmistui Vanderbiltin yliopistosta vuonna 1962 ja New Yorkin yliopiston oikeustieteellisestä tiedekunnasta vuonna 1965. Vuosina 1979–1987 Alexander toimi Tennesseen kuvernöörinä ja vuosina 1991–1993 George H. W. Bushin hallinnon opetusministerinä. Hän pyrki republikaanien presidenttiehdokkaaksi vuosina 1996 ja 2000.


title: Lamar Alexander

text: Alexander valittiin senaattiin vuoden 2002 vaalissa Fred Thompsonin jätettyä paikkansa. Hän astui virkaan 7. tammikuuta 2003 ja uusi paikkansa vuoden 2008 ja 2014 vaaleissa.


title: Lamar Alexander

text: Alexander on ollut vuodesta 1969 naimisissa Honey Buhlerin kanssa ja heillä on neljä lasta. Hän on presbyteeri.


title: I Won’t Be Crying

text: "I Won't Be Crying" on tanskalaisen dance-musiikki-yhtyeen Infernalin single albumilta "From Paris to Berlin". Single julkaistiin toukokuussa vuonna 2007 niin digitaalisessa kuin CD-muodossakin. Kappale samplaa englantilaisen yhtyeen Depeche Moden vuoden 1987 kappaletta "Strangelove".


title: Selena Steele

text: Selena Steele (s. 17. tammikuuta 1961, Los Angeles, Kalifornia, USA) on yhdysvaltalainen strippari ja pornonäyttelijä, joka toimi 1980-luvun lopulta 1990-luvun puoliväliin.


title: Selena Steele

text: Vuoden 1993 jälkeen hän katosi pornoteollisuudesta lähes kymmeneksi vuodeksi, mutta palasi sinne 2000-luvulla.


title: 4 in the Morning

text: 4 in the Morning on yhdysvaltalaisen poplaulajan Gwen Stefanin kolmas singlejulkaisu albumilta "The Sweet Escape". Stefani on itse sanoittanut kappaleen kappaleen tuottajan Tony Kanalin kanssa. Single julkaistiin vuoden 2007 kesäkuussa, ja se on järjestyksessään kolmas single albumilta.


title: 4 in the Morning

text: CD-single


title: 4 in the Morning

text: Saksassa julkaistu Maxi-single


title: 4 in the Morning

text: Australiassa julkaistu single


title: 4 in the Morning

text: Euroopassa julkaistu promo-single


title: UMTS-taajuusalueet

text: UMTS-taajuusalueet tai -taajuuskaistat ovat W-CDMA-radiorajapinnan käyttämiä Kansainvälisen televiestintäliiton ITU:n matkapuhelinlaitteille varaamia radiotaajuuksia.


title: UMTS-taajuusalueet

text: UMTS-FDD -järjestelmässä tuettavat taajuuskaistat ja kanavanumerot on määritelty 3GPP:n teknisessä spesifikaatiossa 25.101 (3GPP TS 25.101).


title: UMTS-taajuusalueet

text: UMTS-TDD -järjestelmässä tuettavat taajuuskaistat ja kanavanumerot on määritelty 3GPP:n teknisessä spesifikaatiossa 25.102 (3GPP TS 25.102).


title: Vaaleanpunainen pantteri (vuoden 1963 elokuva)

text: Vaaleanpunainen pantteri ("The Pink Panther") on Blake Edwardsin ohjaama, vuonna 1963 ensi-iltansa saanut elokuva. Sen pääosissa ovat David Niven, Peter Sellers ja Robert Wagner.


text: Elokuva on Blake Edwardsin luoman "Vaaleanpunainen pantteri" -elokuvasarjan ensimmäinen osa. Vaikka elokuvan varsinainen pääosan esittäjä onkin Niven, rakennettiin elokuvasarjan jatko Peter Sellersin ympärille, sillä hänen esittämänsä hölmö ranskalaisetsivä Jacques Clouseau varasti katsojien huomion. Hahmon alkuperäisenä tarkoituksena oli toimia elokuvan koomisena kevennyksenä, ja roolia oli ennen Sellersiä tarjottu Peter Ustinoville.


text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Times" -lehden kriitikot valitsivat "Vaaleanpunaisen pantterin" vuonna 2004 yhdeksi kaikkien aikojen tuhannesta parhaasta elokuvasta maailmassa.


text: Elokuvan pääosan esittäjä on herrasmiesvaras sir Charles Lytton eli "Aave" (David Niven), joka metsästää kuuluisaa kuninkaallisen suvun omistuksessa olevaa timanttia nimeltään Vaaleanpunainen pantteri. Elokuvan sivuhahmona on Aavetta jahtaava hölmö ranskalainen poliisikomisario Jacques Clouseau (Peter Sellers). Lytton suunnittelee timantin varastamista kuninkaallisissa naamiaisissa, mutta Clouseau aikoo olla valmiina. Asiaa ei helpota se, että Clouseaun vaimo (joka ei esiinny enää seuraavissa elokuvissa) avustaa Lyttonia. Kun vielä Lyttonin veljenpoika George Lytton (Robert Wagner) astuu vankilasta päästyään kuvioihin Lyttonin avuksi, riittää Clouseaulla päänvaivaa selvittäessään Aaveen henkilöllisyyttä ja varjellessaan timanttia varkailta.


title: Suezin kanavasota

text: Suezin kanavasota (Kanavasota Suezilla 1967–1970) (, ) oli Israelin ja Egyptin välinen asemasota. Sota syttyi Egyptin aloitteesta Siinain niemimaan valtaamiseksi takaisin Israelilta, joka valtasi alueen kuuden päivän sodassa 1967.


title: Suezin kanavasota

text: 21. lokakuuta 1967 Egyptin laivasto upotti israelilaisen sota-alus Eilatin ja pommitti Israelin asemia Bar-Lev -linjalla aikeenaan saada Israelin hallitus tekemään aluemyönnytyksiä. Israel vastasi iskuilla egyptiläisten sotilaskohteisiin ja asutuskeskuksiin Suezin kanavan länsirannalla. 30. lokakuuta Israelin laskuvarjojoukot sabotoivat Egyptin tärkeimmän voimalaitoksen pakottaen Nasserin keskeyttämään sotatoimet muutamaksi kuukaudeksi. Nasser sanoutui 30. maaliskuuta 1969 virallisesti irti edellisistä tulitaukosopimuksista Israelin kanssa. 17. lokakuuta Yhdysvallat ja Neuvostoliitto aloittivat neuvottelut diplomaattisen ratkaisun löytämiseksi. Ulkoministeri William P. Rogers julkisti 9. joulukuuta ehdotuksen, joka vaati Egyptin sitoutumista rauhanprosessiin vastineeksi Israelin vetäytymisestä Siinailta. Molemmat osapuolet torjuivat sopimuksen. Ensimmäinen Neuvostoliiton toimittama modernisoitu ilmatorjunta-aseistus oli toimintavalmiudessa kanavan läheisyydessä 15. maaliskuuta 1970. 7. elokuuta neuvotellun tulitauon mukaan osapuolet eivät saaneet sijoittaa sotilaita 50 kilometriä lähemmäksi kanavaa sen kummallekaan puolelle. Egypti siirsi kuitenkin välittömästi alueelle ilmatorjuntapattereitaan sopimuksen nimenomaisesta kiellosta huolimatta. Pian tulitauon tultua voimaan, 28. syyskuuta, Nasser kuoli sydänkohtaukseen, ja varapresidentti Anwar Sadat alkoi lähes välittömästi valtaan noustuaan valmistella Jom kippurin sotaa.


title: Suezin kanavasota

text: Jordanian kuningas Husseinin osallistuminen Yhdysvaltain ulkoministeri William P. Rogersin tulitaukosuunnitelmaan, joka tarkoitti diplomaattisten suhteiden solmimista Jordanian ja Israelin välillä, johti PLO:n aseelliseen kapinaan Jordanian hallitusta vastaan. PLO:n joukot karkotettiin Jordaniasta syyskuussa 1970 Israelin ja Yhdysvaltain tuella konfliktissa, jota on myöhemmin kutsuttu Mustaksi syyskuuksi. Estääkseen Syyrian armeijan osallistumisen konfliktiin Israel lähetti joukko-osastoja Jordan-joen länsirannalle. Tämän arvellaan vaikuttaneen Syyrian jäämiseen konfliktin ulkopuolelle.


title: Suezin kanavasota

text: "Lähi-idän kriisi 1970" oli lyhyt sota Israelin ja Syyrian välillä.


title: Suezin kanavasota

text: Israelin armeija hyökkäsi Syyriassa. Myös Egypti oli Israelia vastaan. Kriisi pysähtyi onnistuneisiin neuvotteluihin, joiden seurauksena Israel vetäytyi pois Syyriasta. Kriisin jälkimainingeissa PFLP:n terroristit kaappasivat monta konetta Jordaniaan. Pian sen jälkeen syttyi sota Jordanian kuninkaan Husseinin joukkojen ja maassa olevien palestiinalaisten välille. Yksi sodan syistä oli se, että palestiinalaiset torjuivat Rogersin suunnitelman, jota Jordania ja Egypti kannattivat. Siinä mainittiin Länsirannan kuuluvan Jordanialle, ei palestiinalaisille.


title: Suezin kanavasota

text: Israel hyökkäsi 26. kesäkuuta 1970 Syyriaan. Hyökkäys oli osana Lähi-idässä vallitsevaa vakavaa tilannetta. Israelin ilmavoimat tukivat hyökkääviä maavoimien joukkoja. Vaikka Syyrian armeija teki kovaa vastarintaa, israelilaisten panssariosastojen onnistui vallata syyrialaiset asemat Golanin kukkuloilta.


title: Suezin kanavasota

text: Israelin pudottamat pommit putosivat lähimmillään vain muutaman kilometrin päähän Syyrian pääkaupungista Damaskoksesta. Israel ilmoitti myöhemmin Syyrian kärsineen suuria tappioita. Syyrian mukaan se torjui onnistuneesti israelilaisten hyökkäyksen.


title: Suezin kanavasota

text: Tilanne Suezin kanavalla huononi, ja israelilaiset tekivät useita hyökkäyksiä kohteisiin, joissa he väittivät olevan neuvostoliittolaisia rakettiohjuksia. Vahvistamattomien tietojen mukaan neuvostoliittolaisia lentäjiä oli mukana ilmataisteluissa egyptiläisten puolella.


title: Suezin kanavasota

text: Lähi-idän alituisesti kärjistynyt tilanne koki dramaattisen käänteen 7. elokuuta 1970, kun Israelin, Jordanian ja Egyptin välisten säännöllisten ja uudistuvien, lähinnä Suezilla ja Jordanin laaksossa tapahtuneiden vakavien yhteenottojen jälkeen saatiin aikaan aseleposopimus, joka tuli voimaan klo 23.


title: Suezin kanavasota

text: Perustana aseleposopimukselle oli amerikkalainen Rogersin suunnitelma, jonka Yhdysvallat oli aiemmin kesällä esittänyt. Yhdysvallat esitti suunnitelmassa, että osapuolet pysäyttäisivät kaikki sotatoimet kolmeksi kuukaudeksi, kunnes tarkoituksena oli saada rauhanneuvottelut käyntiin. Välittäjänä toimisi ruotsalainen YK:n välittäjä ja Moskovan suurlähettiläs Gunnar Jarring.


title: Suezin kanavasota

text: Egypti ja Jordania olivat ensimmäiset, jotka hyväksyivät rauhansuunnitelman, kun taas Israel antoi myöntymisen merkin vasta 31. heinäkuuta. Israel ilmoitti olevansa huolestunut siitä, että se joutuisi luopumaan perustavanlaatuisista poliittisista suuntaviivoista.


title: Suezin kanavasota

text: Yhdysvaltain presidentti Richard Nixon vakuutti kuitenkin, ettei suunnitelman hyväksyminen heikentäisi Israelin asemaa. Tämän jälkeen Israel suostui aselepoon.


title: Suezin kanavasota

text:
Rogersin suunnitelman ja päätöslauselma 242:n pahin vika oli palestiinalaisten sissien mielestä se, että siinä ei mainittu sanallakaan palestiinalaisia. Päätöslauselmassa luvattiin Länsiranta Jordanialle, ei palestiinalaisille. Palestiinalaiset mainittiin suunnitelmassa vain pakolaisina, ei poliittisina toimijoina.
Palestiinalainen sissijärjestö Al Fatah hylkäsi ilman epäröintiä rauhansuunnitelman.


title: Suezin kanavasota

text:
Al Fatah -järjestön johtaja Jasser Arafat sanoi 31. heinäkuuta Jordanian pääkaupungissa Ammanissa pidetyssä joukkokokouksessa, että rauhansuunnitelma oli petos koko arabimaailmaa kohtaan. Arafatin mukaan sissit tulisivat jatkamaan taisteluaan kunnes koko Palestiina olisi vapaa.
Ammanin joukkokokous aiheutti joukon rajuja sisäisiä levottomuuksia Jordaniassa.


title: Suezin kanavasota

text:
Sopimuksen tehneet arabimaat eivät kuitenkaan välittäneet Arafatin lausunnoista.
Kaikki sopijavaltiot kunnioittivat aselevon määräyksiä ensimmäisen kerran sitten vuoden 1967 kesäkuun Kuuden päivän sodan, joka vallitsi Suezin kanavalla egyptiläisten ja israelilaisten asemien välillä.


title: Suezin kanavasota

text: Ruotsin Moskovan suurlähettiläs Gunnar Jarring joka valittiin YK:n välittäjäksi Lähi-idän-kriisissä aloitti elokuun 25. päivänä rauhanneuvottelunsa Israelin, Egyptin ja Jordanian edustajien kanssa.


title: Suezin kanavasota

text: Ensimmäisen keskustelukierroksen jälkeen U Thantin mielipiteenä oli varovainen optimismi ja samaa osoittivat kysymyksessä olevien kolmen maan YK:ssa olevat lähettiläät


title: Suezin kanavasota

text: Israel syytti kuitenkin Egyptiä siitä, että se olisi rikkonut 7. elokuuta alkaneen aselevon. Syytösten mukaan Egypti olisi aselevon astuttua voimaan rakentanut ohjustukikohtia Suezin kanavan välittömään läheisyyteen. Nämä syytökset tekivät rauhanneuvotteluista erityisen hankalat, mutta eivät kuitenkaan johtaneet neuvottelujen katkeamiseen.War of Attrition 1969-1970


title: Norjan Helsingin-suurlähetystö

text: Norjan Helsingin-suurlähetystö sijaitsee Helsingissä Eiran kaupunginosassa. Se sivuaa Rehbinderintietä ja Hornintietä. Vuodesta 2015 lähtien suurlähettiläänä on toiminut Åge B. Grutle.


title: Norjan Helsingin-suurlähetystö

text: Norjan Helsingin-suurlähetystörakennus valmistui vuonna 1964. Sen ovat suunnitelleet norjalaiset arkkitehdit Eyvind Retzius ja Svein Bjöland. Se poikkeaa täysin ympäröivistä Eiran alueen muista rakennuksista, jotka edustavat lähinnä jugendhuvila-tyyliä. Rakennus on äänestetty usein Helsingin rumimmaksi rakennukseksi.


title: Norjan Helsingin-suurlähetystö

text: Nykyisen rakennuksen tieltä purettiin Selim A. Lindqvistin suunnittelema, vuonna 1912 valmistunut jugend-huvila, jonka Norjan valtio oli hankkinut omistukseensa jo 1920.


title: Graham Stark

text: Graham Stark (20. tammikuuta 1922 Wallasey – 29. lokakuuta 2013 Lontoo) oli englantilainen koomikko, näyttelijä ja käsikirjoittaja.


title: Graham Stark

text: Starkin ura alkoi radiossa "Happy Go Lucky" -nimisessä huumoriohjelmassa, josta hän myöhemmin siirtyi televisioon, yhdessä hyvän ystävänsä, Peter Sellersin kanssa. Hän esiintyi Sellersin kanssa myös lukuisissa tv-sarjoissa. Lisäksi Stark esiintyi myös Benny Hill Show’ssa, jonka jälkeen hän aloitti omien sketsisarjojensa tekemisen.


title: Graham Stark

text: Hän näytteli myös seitsemässä Vaaleanpunainen pantteri -elokuvassa, joista kolme tehtiin Sellersin kuoleman jälkeen.


title: Do the Right Thing – kuuma päivä

text: Do the Right Thing – Kuuma päivä on Spike Leen ohjaama ja käsikirjoittama elokuva vuodelta 1989, jossa hän myös näyttelee.


title: Do the Right Thing – kuuma päivä

text: Elokuva kertoo tarinan rasismista monikulttuurisessa kaupunginosassa Bedford-Stuyvesant (Brooklyn, New York City) vuoden kuumimpana päivänä.


title: Do the Right Thing – kuuma päivä

text: Elokuvan pääosissa ovat Spike Lee, Danny Aiello, Ossie Davis, Ruby Dee, Richard Edson, Giancarlo Esposito, Bill Nunn ja John Turturro.


title: Do the Right Thing – kuuma päivä

text: Elokuvan tarina tapahtuu yhden vuorokauden aikana, kesän kuumimpana päivänä, afroamerikkalaisten asuttamassa Bedford Stuyvesantin lähiössä New Yorkin Brooklynissä. Helteen lisäksi ilmassa on eri poliittisia kantoja edustavien ihmisten välisiä jännitteitä. Tarinan pääkonflikti koskee paikallisen pizzerian sisustusta. Toiset haluavat peräseinälle kuuluisien mustaihoisten, toiset kuuluisien amerikanitalialaisten kuvia. Syntyy mellakka.


title: Do the Right Thing – kuuma päivä

text: Elokuvassa käytetään joitakin erikoisia kerronnallisia tekniikoita, kuten erittäin nopeat kamera-ajot ja henkilöhahmojen välisen dialogin kuvaaminen tavanomaisten vastakuvien sijasta suoraan kameraan katsovina näkökulmaotoksina tai nopeina käsivarapanorointeina puhujasta toiseen.


title: Do the Right Thing – kuuma päivä

text: Elokuva valittiin vuonna 1999 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: The Originals 1974–1979

text:
The Originals 1974–1979 on Kiss-yhtyeen vinyylikokoelma vuodelta 1998. Levy sisältää vinyyliversiot yhtyeen levyistä Kiss, Hotter Than Hell, Dressed to Kill, Alive!, Destroyer,
Rock and Roll Over, Love Gun, Alive II ja Dynasty.
KISS


title: The Originals 1974–1979

text: Hotter Than Hell


title: The Originals 1974–1979

text: Dressed to Kill


title: The Originals 1974–1979

text: Alive!


title: The Originals 1974–1979

text: Destroyer


title: The Originals 1974–1979

text: Rock And Roll Over


title: The Originals 1974–1979

text: Love Gun


title: The Originals 1974–1979

text:
Alive II
Levy 1:


title: The Originals 1974–1979

text: Levy 2:


title: The Originals 1974–1979

text: Dynasty


title: Umar Abdulrahman

text: Šeikki Umar Abdulrahman (; 3. toukokuuta 1938 – 18. helmikuuta 2017 Pohjois-Carolina, Yhdysvallat), joka tunnettiin länsimaissa paremmin liikanimellä Sokea Šeikki, oli egyptiläinen terroristi. Hän oli lapsuudestaan asti sokea.


title: Umar Abdulrahman

text: Abdulrahman johti islamistista militanttijärjestö Gama’a al-Islamiyyaa, jonka Yhdysvaltain ja Egyptin hallitukset määrittelevät terroristijärjestöksi. Abdulrahman oli useiden terrori-iskujen, kuten helmikuussa 1993 sattuneen World Trade Center -pommituksen, taustalla. Hänet tuomittiin lokakuussa 1995 elinkautiseen.


title: Umar Abdulrahman

text: Abdulrahman oli jo 1980-luvulla pidätettynä Egyptissä epäiltynä osallisuudesta Anwar Sadatin murhaan. Hänen syyllisyyttään ei näytetty toteen, mutta hänet karkotettiin Afganistaniin, josta hän lähti heinäkuussa 1990 Saudi-Arabian, Peshawarin ja Sudanin kautta New Yorkiin. Yhdysvaltain poliisi piti häntä alusta alkaen tarkkailun alaisena.


title: Umar Abdulrahman

text: Abdulrahman ja yhdeksän hänen kannattajaansa pidätettiin vuonna 1993. Hän suoritti elinkautista vankeusrangaistustaan ADX Florence -vankilassa, Coloradossa. Myöhemmin hänet sijoitettiin Pohjois-Carolinaan Federal Medical Centeriin (FMC), joka kuuluu Federal Correctional Complexiin. Abdulrahman onnistui pitämään vankilasta käsin yhteyttä ulkomaailmaan. Vuonna 2006 hänen asianajajansa Lynne Stewart tuomittiin 28 kuukaudeksi vankeuteen Umar Abdulrahmanin viestien välittämisestä terroristijärjestölle.


title: Umar Abdulrahman

text: Abdulrahman kuoli vankilassa 78-vuotiaana 18. helmikuuta 2017 diabeteksen ja sepelvaltimotaudin komplikaatioihin.


title: John Ausonius

text: John Wolfgang Alexander Ausonius (s. 12. heinäkuuta 1953 Lidingö) on ruotsalainen maahanmuuttajia jahdannut murhaaja. Hänet tuomittiin elinkautiseen vankeusrangaistukseen murhasta, kymmenestä murhayrityksestä ja pankkiryöstöistä. Ruotsin mediassa hänet tunnettiin yleisesti nimellä "Lasermannen" eli lasermies, koska hänen aseissaan oli lasertähtäin.


title: John Ausonius

text: Ausonius ampui yhtätoista ihmistä elokuun 1991 ja helmikuun 1992 välisenä aikana. Hänet pidätettiin kesäkuussa 1992. Hän teki ensimmäiset murhayrityksensä kiväärillä, jossa oli lasertähtäin, ja siirtyi myöhemmin käyttämään revolveria. Uhreista ainoastaan yksi kuoli vammoihinsa, mutta Ausonius haavoitti useita muita.


title: John Ausonius

text: Ausonius syntyi Lidingössä vuonna 1953. Hänen isänsä oli sveitsiläinen ja äitinsä saksalainen. Hän kasvoi Länsi-Tukholmassa Vällingbyssa ja joutui koulussa jatkuvan kiusaamisen kohteeksi lähinnä sukujuuriensa takia. Hänet ristittiin Wolfgang Alexander Zauggiksi, mutta myöhemmin hän muutti nimensä muotoon John Wolfgang Alexander Stannerman ja sitten muotoon John Wolfgang Alexander Ausonius.


title: John Ausonius

text: Ausonius lähti saksalaiseen yksityiskouluun Tukholmaan mutta jätti sen kesken valmistumatta. Hän ehti opiskella tovin myös Kuninkaallisessa teknillisessä korkeakoulussa ilman menestystä. Hänestä oli tullut Ruotsin kansalainen vuonna 1979.


title: John Ausonius

text: Aikuisiällään Ausonius tunsi vastenmielisyyttä maahanmuuttajia, kommunisteja ja sosiaalidemokraatteja kohtaan. Hän teki aluksi huonopalkkaista työtä taksikuskina mutta menestyi sitten osakemarkkinoilla ja tuli melko rikkaaksi.


title: John Ausonius

text: Menestys ei kuitenkaan ollut kestävää, vaan pian Ausonius menetti omaisuutensa ja joutui ylläpitämään juppi-elämäntyyliään pankkiryöstöillä. Saksan-matkallaan hänelle kehittyi riippuvuus uhkapeleihin, joka oli omiaan tekemään hallaa Ausoniuksen taloudelle.


title: John Ausonius

text: Elättäessään itseään rikoksella Ausoniuksen viha maahanmuuttajia ja pakolaisia kohtaan yltyi, ja hän päätti murhata kenet hyvänsä heistä. Tämän jälkeen Ausonius lähti Las Vegasiin pelaamaan. Hän vieraili myös Grand Canyonilla ja "katosi" siten muutamaksi kuukaudeksi. Ausonius oli käynyt armeijan ja osasi käyttää aseita, mutta ne olivat huonolaatuisia ja Ausoniuksen itsensä muokkaamia. Ausonius oli sahannut kiväärin piipun ja tukin lyhyemmäksi ja lisännyt revolveriin äänenvaimentimen.


title: John Ausonius

text: Mies pidätettiin pankkiryöstön yhteydessä 12. kesäkuuta 1992. Hän pahoinpiteli myöhemmin oman lakimiehensä ja joutui oikeudenkäynnin ajaksi käsirautoihin. Hän sai elinkautisen ja on suorittanut sitä aluksi Kumlan vankilassa ja vuodesta 2012 Österåkerin vankilassa. Ausoniuksella on todettu antisosiaalinen persoonallisuushäiriö.


title: John Ausonius

text: Gellert Tamas (s. 1963) on julkaissut Ausoniuksesta bestsellerin "Lasermannen – en berättelse om Sverige" (2002). Kirjasta tehtiin vuonna 2005 näytelmä ja kolmiosainen minisarja (SVT). Huhtikuussa 2006 "Aftonbladet" ilmoitti, että Ausonius oli mennyt kihloihin 23-vuotiaan naisen kanssa, joka oli rakastunut häneen nähtyään sarjan televisiossa.


title: Viharyhmä

text: Viharyhmä on järjestäytynyt ryhmä tai liike, joka puolustaa vihaa tai väkivaltaa tiettyä rodullista, etnistä, poliittista, uskonnollista, sukupuolista, seksuaalisesti suuntautuvaa ryhmää tai muuta yhteiskunnallista sektoria vastaan. Se on toisin sanoen ryhmä, joka kannattaa kiihotusta kansanryhmää vastaan.


title: Viharyhmä

text: Tällaisiksi ryhmiksi on Yhdysvalloissa luokiteltu yli yhdeksänsataa järjestöä tai niiden paikallisosastoa, esimerkiksi mm. Ku Klux Klan, American Family Association, Nation of Islam, FMAP-kirkko, New Black Panther Party ja Blood&Honour.


title: Ben Nelson

text: Earl Benjamin ”Ben” Nelson (s. 17. toukokuuta 1941) on yhdysvaltalainen demokraattisen puolueen poliitikko. Hän otti tammikuussa 2001 paikan Yhdysvaltain senaatissa Nebraskan edustajana ja tuli sen jälkeen valituksi uudelleen vuonna 2006. Hän ei pyrkinyt kolmannelle kaudelle vuonna 2012 ja jätti senaatin tammikuussa 2013.


title: Ben Nelson

text: Nelson toimi ennen valintaansa senaattiin Nebraskan osavaltion 40. kuvernöörinä vuosina 1991–1999. Senaattorivuosiensa jälkeen hän aloitti tammikuussa 2013 Yhdysvaltain osavaltioiden vakuutusvalvontaviranomaisten yhteistyöjärjestön NAIC:n (National Association of Insurance Commissioners) toimitusjohtajana. Hän on koulutukseltaan juristi.


title: Harry Reid

text: Harry Mason Reid (s. 2. joulukuuta 1939 Searchlight, Nevada) on yhdysvaltalainen demokraattisen puolueen poliitikko. Hän edusti Nevadaa Yhdysvaltain senaatissa vuosina 1987–2017.


title: Harry Reid

text: Reid oli Nevadan alahuoneen jäsen 1969–1970 ja varakuvernööri vuosina 1970–1974. Hän toimi Nevada Gaming Commissionin puheenjohtajana 1977–1981. Reid toimi Yhdysvaltain edustajainhuoneen jäsenenä 1983–1987: hänet valittiin edustajainhuoneeseen vuoden 1982 ja 1983 vaaleissa. Senaattorina hän toimi 1987–2017: hänet valittiin senaattiin vuosien 1986, 1992, 1998, 2004 ja 2010 vaaleissa. Reid ei ollut enää ehdolla vuoden 2016 vaaleissa.


title: Harry Reid

text: Reid oli demokraattipuolueen whip vuosina 1999–2005. Hän toimi senaatin vähemmistöjohtajana vuosina 2005–2007, enemmistöjohtajana vuosina 2007–2015 ja uudelleen vähemmistöjohtajana 2015–2017.


title: Harry Reid

text: Reid määrittelee itsensä ”pro life”. Hänen mielestään abortteja ei tulisi tehdä verovaroin ja niiden pitäisi olla laillisia ainoastaan tapauksissa, joissa odottavan naisen henki on vaarassa tai joissa raskaus alkoi raiskauksesta tai insestistä.


title: Harry Reid

text: Vuonna 2011 Reid totesi, että Nevadan pitäisi kieltää prostituutio. Nevada on Yhdysvaltojen ainoa osavaltio, jossa prostituutio on laillista.


title: Harry Reid

text: Reid on pitänyt avioliittoa miehen ja naisen välisenä liittona, mutta ilmoitti vuonna 2012 kannattavansa samaa sukupuolta olevien avioliittoa.


title: Harry Reid

text: Alkuvuodesta 1993 Yhdysvalloissa tapahtui kaksi terrori-iskua, joiden tekijöissä oli laittomia maahanmuuttajia: Mir Aimal Kasin tekemä isku CIA:n päämajan luona ja World Trade Centerin pommi-isku 1993. Reid reagoi vaatimalla toimenpiteitä laitonta maahanmuuttoa vastaan. Hän esitti maahanmuuttolakia, joka olisi lopettanut Yhdysvaltojen kansalaisuuden myöntämisen vain maassa syntymisen perusteella (ius soli), kiristänyt turvapaikkapolitiikkaa, lisännyt laittomasti maahantulleiden poistamista maasta, koventanut viisumipetosten ja laittomien maahanpalaajien rangaistuksia ja estänyt maahantulon sellaisilta laillisilta maahanmuuttajilta, jotka eivät olisi voineet todistaa pystyvänsä elättämään itsensä ilman julkista tai yksityistä tukea.


title: Harry Reid

text: Vuonna 2016 Reid totesi, että Guatemalan, El Salvadorin ja Hondurasin korkea rikollisuus on humanitäärinen kriisi, jonka uhreja ovat etenkin naiset ja lapset. Reid sanoi, että Meksikosta Yhdysvaltoihin tulevat tarvitsevat suojaa väkivallalta, mutta joutuvat taistelemaan oikeudestaan saada sitä. Reid ehdotti lakia, joka olisi antanut haavoittuville tulijoille yleisen oikeuden lakimiesapuun ja velvoittanut liittovaltion valistamaan maahantulijoita heidän oikeuksistaan ja velvollisuuksistaan. Reid totesi, että tulijoiden lähtöalueet eivät olleet turvallisia paikkoja, vaan tulijat pakenivat murhia, ihmissalakuljetusta, huumekauppaa, raiskauksia ja ahdisteluja sekä korruptiota.


title: Harry Reid

text: Reid näytteli itseään elokuvassa "Traffic" (2000).


title: Harry Reid

text: Vuoden 2008 presidentinvaalien yhteydessä Reid kehui presidentiksi noussutta Barack Obamaa erinomaiseksi ja innostavaksi ehdokkaaksi, jonka amerikkalaiset pystyvät hyväksymään, koska hän on vaaleaihoinen afroamerikkalainen eikä puhu ”neekerimurteella, vaikka voisi sellaista helposti käyttää”. Myöhemmin Reid pahoitteli toteamustaan.


title: Harry Reid

text: Reid on mormoni. Hän avioitui Landra Gouldin kanssa vuonna 1959. Heillä on viisi lasta.


title: Bottom

text: Bottom oli englantilainen televisiosarja, jota BBC tuotti ja esitti vuosina 1991, 1992 ja 1995. Sarjan pääosissa olivat Älypäät-sarjasta tutut kuuluisat brittikoomikot Rik Mayall ja Adrian Edmondson. He toimivat myös sarjan käsikirjoittajina. Suomessa sarjaa esitti Subtv ja sarja on saatavilla DVD:llä. Bottom voitti vuonna 1992 "British Comedy Awardsin" palkinnon parhaana uutena komediasarjana.


title: Bottom

text:
Sarjan päähenkilöt ovat Richard "Richie" Richard (Rik Mayall) ja Edward "Eddie" Elizabeth Hitler (Adrian Edmondson). He ovat kaksi "luuseria", jotka jakavat saman asunnon Hammersmithin kaupunginosassa. Richardilla ei ole ikinä ollut tyttöystävää.
Eddie taas on Richardin ainoa ystävä, joka on juoppo. He ovat kummatkin työttömiä.


title: Bottom

text: Suluissa ensimmäinen esityspäivä Britanniassa. Bottomista esitettiin myös erikoisjakso 10. huhtikuuta 1995.


title: John Ensign

text: John Eric Ensign (s. 25. maaliskuuta 1958) on yhdysvaltalainen republikaanipoliitikko. Hän oli 3. tammikuuta 2001 – 3. toukokuuta 2011 Nevadan edustajana Yhdysvaltain senaatissa.


title: John Ensign

text: Ensignin äidin puoleinen isoisä oli italialainen. Poika syntyi Rosevillessä, Kaliforniassa, mutta muutti lapsena Nevadaan. Hän valmistui eläinlääkäriksi vuonna 1985. Hän kuuluu helluntailaiseen International Church of the Foursquare Gospeliin. Hänellä on vaimo ja kolme lasta. Hän jäi kiinni avioliiton ulkopuolisesta suhteesta.


title: John Ensign

text: Ennen senaattiuraansa Ensign istui vuosina 1995–1999 Yhdysvaltain edustajainhuoneessa.


title: Bank of China Tower

text: Bank of China Tower (中銀大廈) on pilvenpiirtäjä Centralissa Hongkongissa. Rakennuksessa sijaitsee Bank of China -yhtiön päämaja. Sen on suunnitellut Pritzker-palkittu kiinalais-amerikkalainen arkkitehti I. M. Pei. Pilvenpiirtäjä yltää 305 metrin (mastoineen 367 metrin) korkeuteen, ja siinä on 72 kerrosta. Se valmistui vuonna 1990.


title: Mel Smith

text: Melvyn Kenneth ”Mel” Smith (3. joulukuuta 1952 Lontoo, Englanti – 19. heinäkuuta 2013) oli englantilainen koomikko, näyttelijä, tuottaja, ohjaaja ja käsikirjoittaja. Hän tuli tunnetuksi useista television sketsisarjoista. Näihin kuului muun muassa "Lunta tupaan", jossa hän näytteli Griff Rhys Jonesin kanssa.


title: Mel Smith

text: Smithin isä Kenneth syntyi Tow Law’ssa Durhamin kreivikunnassa ja työskenteli hiilikaivoksella toisen maailmansodan aikana. Sodan jälkeen isä muutti Lontooseen. Siellä hän nai Mel Smithin äidin, jonka vanhemmat omistivat vihanneskaupan Chiswickissä. Kun valtio laillisti veikkauspelit kaupungilla, he muuttivat kauppansa Chiswickin ensimmäiseksi veikkauspelimyymäläksi.


title: Mel Smith

text: Mel Smith opiskeli Latymer Upper Schoolissa ja Oxfordin yliopiston New Collegessa.


title: Mel Smith

text: Mel Smithin leski Pam on entinen malli. Smith piti tunnetusti Rolls-Royce-autoista, ja hänen yhtenä harrastuksenaan olikin niiden keräily. Mel Smith menehtyi kotonaan sydänkohtaukseen.


title: Jeannette Rankin

text: Jeannette Rankin (11. kesäkuuta 1880 Montana – 18. toukokuuta 1973) oli yhdysvaltalainen republikaanipoliitikko ja aktivisti. Hän oli ensimmäinen nainen, joka valittiin edustajaksi Yhdysvaltain kongressiin.


title: Jeannette Rankin

text: Rankin valmistui Montanan yliopistosta. Hän muutti vuonna 1908 New Yorkiin sosiaalityöntekijäksi sekä myöhemmin Seattleen, jossa hän opiskeli Washingtonin yliopistossa. Hän oli Yhdysvaltain edustajainhuoneen jäsen vuosina 1917–1919 ja 1941–1943. Hän oli naisten äänioikeuden keskeinen puolestapuhuja.


title: Jeannette Rankin

text: Rankin oli elinikäinen pasifisti ja ainoa kongressin jäsen, joka äänesti Yhdysvaltain toiseen maailmansotaan osallistumista vastaan vuonna 1941. Hän oli myös yksi viidestäkymmenestä ensimmäiseen maailmansotaan liittymistä vastaan vuonna 1917 äänestäneestä edustajainhuoneen jäsenestä. Myöhemmällä iällä hän oli tunnettu Vietnamin sodan vastustaja.


title: Jeannette Rankin

text: Rankin ei onnistunut pääsemään Yhdysvaltain senaattiin. Hän johti yli 5 000 naisen "Jeannette Rankin -prikaatia", joka marssi vuonna 1968 Yhdysvaltain kongressin rakennukseen protestoidakseen Vietnamin sotaa vastaan. Hän kuoli Carmelissa Kaliforniassa 92-vuotiaana.


title: Cheung Kong Center

text: Cheung Kong Center on pilvenpiirtäjä Centralissa Hongkongissa. Se kohoaa 283 metrin korkeuteen, ja siinä on 63 kerrosta. Pilvenpiirtäjä rakennettiin paikalle, jossa aiemmin sijaitsi Hilton-hotelli. Hotelli purettiin 1990-luvun alussa, ja pilvenpiirtäjä valmistui vuonna 1999. Pilvenpiirtäjän suunnittelusta vastasivat arkkitehtitoimistot Hsin-Yieh Architects and Associates, Cesar Pelli & Associates ja Leo A Daly.


title: Arthur Wint

text: Arthur Stanley Wint (s. 25. maaliskuuta 1920 Plowden, Manchester Parish, Jamaika – 19. lokakuuta 1992 Linstead, St. Catherine Parish, Jamaika) oli ensimmäinen jamaikalainen olympiakultamitalisti voitettuaan 400 metrin juoksun Lontoon olympialaisissa 1948.


title: Arthur Wint

text: Arthur Wint tunnetaan lempinimellä "Gentle Giant" (lempeä jättiläinen), hän oli lähes kaksi metriä pitkä. Hän voitti jo vuonna 1938 kultaa 800 metrin juoksussa Keski-Amerikan kisoissa Panamassa.


title: Arthur Wint

text: Vuonna 1942 Wint liittyi kuninkaallisiin ilmavoimiin (RAF) ja hän palveli Britanniassa lentäjänä toisessa maailmansodassa. Hän lähti RAF:stä vuonna 1947 ja aloitti lääketieteen opinnot St Bartholomewin sairaalassa.


title: Arthur Wint

text: Lontoon olympialaisissa vuonna 1948 Wint voitti Jamaikan ensimmäisen kultamitalin 400 metrin juoksussa ajalla 46,2, lyöden joukkuekaverinsa Herb McKenleyn. 800 metrin juoksussa hän voitti hopeaa ajalla 1.49,5 yhdysvaltalaisen Mal Whitfieldin voittaessa kultaa. Wint todennäköisesti menetti kolmannen olympiamitalin Lontoosta venäyttäessään lihaksensa 4 × 400 metrin viestin finaalissa.


title: Arthur Wint

text: Neljä vuotta myöhemmin Helsingin olympialaisissa Wint oli Jamaikan viestijoukkueessa, joka voitti olympiakultaa maailmanennätysajalla 4 × 400 metrin viestissä. Helsingissä hän voitti myös toisen 800 metrin hopeamitalin ajalla 1.49,4, jälleen Whitfieldin voittaessa. 400 metrin juoksussa Wint sijoittui viidenneksi ajalla 47,0.


title: Arthur Wint

text: Wint juoksi viimeisen kisansa vuonna 1953 Wembley Stadiumilla, samoihin aikoihin kun hän valmistui lääkäriksi. Seuraavana vuonna Elisabet II myönsi Wintille Brittiläisen imperiumin jäsen (MBE) –arvonimen. Vuonna 1955 Wint palasi Jamaikaan harjoittamaan lääkärin ammattia. Vuonna 1974 hänet nimitettiin Jamaikan hallituksen viralliseksi edustajaksi Lontooseen. 1978 hän palasi kuitenkin Jamaikalle jatkamaan lääkärin työtään.


title: Jupiterin pieni punainen pilkku

text: Jupiterin pieni punainen pilkku eli ”Ovaali BA” on punertavia pilviä sisältävä pyörremyrsky Jupiterissa. Se muistuttaa Jupiterin suurta punaista pilkkua ja sijaitsee siitä etelään päin. Planeetan pilkkujen oletetaan saavan punaisen värinsä silloin, kun tuulet ovat niin voimakkaita, että ne vetävät ilmakehästä kaasuja, jotka vaihtavat väriä auringonvalossa. Pieni punainen pilkku on ollut vahvana näkyvissä vuodesta 2006 ja muuttui punaiseksi joitakin vuosia myöhemmin.


title: Darryl Sydor

text: Darryl M. Sydor (s. 13. maaliskuuta 1972 Edmonton, Alberta) on kanadalainen entinen jääkiekonpelaaja. Hän pelasi puolustajana NHL-liigassa yhteensä 1 291 runkosarjaottelua 18 vuoden aikana. Valtaosan urastaan Sydor pelasi Dallas Starsissa. Hän voitti urallaan Stanley Cupin kahdesti. Pelaajauransa jälkeen Sydor on toiminut valmentajana. Nykyisin hän on St. Louis Bluesin apuvalmentaja.


title: Darryl Sydor

text: Ennen NHL:ään siirtymistään Sydor pelasi WHL:ssä Kamloops Blazersissa hyökkääjänä. Hän teki parhaalla WHL-kaudellaan 105 tehopistettä. Sydor debytoi NHL:ssä Los Angeles Kingsissä kaudella 1991–1992. Toisella NHL-kaudellaan hän pääsi joukkueensa kanssa aina Stanley Cup -finaaleihin saakka, jossa Montreal Canadiens kuitenkin voitti otteluvoitoin 4–1. Sydor kaupattiin yhdessä varausvuoron kanssa helmikuussa 1996 Dallas Starsiin vaihdossa Shane Churlaan ja Doug Zmolekiin .


title: Darryl Sydor

text: Sydor pelasi ssa kahtena kautena peräkkäin: 1997–1998 ja 1998–1999. Vuonna 1999 Dallas voitti Stanley Cupin. Vuonna 2003 Dallas vaihtoi Sydorin Mike Sillingeriin ja toisen kierroksen varausvuoroon Columbus Blue Jacketsin kanssa. Sydor oli Columbuksen parhaita puolustajia kunnes hänet myytiin Tampa Bay Lightningiin. Lightningissa Sydor voitti toisen Stanley Cupinsa kaudella 2003–2004.


title: Darryl Sydor

text: Sydor palasi Dallasiin vuonna 2006. Toinen Stars-visiitti jäi kuitenkin vain vuoden mittaiseksi, kun hän solmi kesällä 2007 kaksivuotisen sopimuksen Pittsburgh Penguinsin kanssa. 18. marraskuuta 2008 Sydor siirtyi takaisin Dallasiin, vaihdossa Philippe Boucheriin.


title: Darryl Sydor

text: Sydor solmi kaudeksi vuoden mittaisen sopimuksen St. Louis Bluesin kanssa. Kauden jälkeen hän ilmoitti lopettavansa uransa.


title: Darryl Sydor

text: Kanadan maajoukkueessa Sydor pelasi nuorten MM-kisat vuonna 1992 ja kahdet MM-kisat vuosina 1994 ja 1996.


title: Darryl Sydor

text: Lopetettuaan pelaajauransa Sydor aloitti vuonna 2010 AHL-seura Houston Aerosin apuvalmentajana. Vuosi myöhemmin hän siirtyi NHL-seura Minnesota Wildin valmennusryhmään.


title: Me Kastelijat

text: Me Kastelijat on kesällä 1997 MTV3-kanavalla esitetty vesipuisto Serenassa kuvattu nopeus- ja taitokilpailuohjelma, jossa kilpaili jaksoittain kaksi joukkuetta, jotka saivat pisteitä suorituksistaan. Ohjelmaa juonsivat Marco Bjurström ja Ella Keranto. Tuomarina toimi Teresa De Rita-Cavlek.


title: Over the Hills and Far Away (EP)

text: Over the Hills and Far Away on Nightwishin EP vuodelta 2001.


title: Over the Hills and Far Away (EP)

text: EP:n nimikappale on cover-versio Gary Mooren samannimisestä kappaleesta. Kappaleesta kuvattiin myös musiikkivideo. Nimikappaleen lisäksi EP sisältää ennenjulkaisemattomat kappaleet ”10th Man Down” ja ”Away” sekä uuden version yhtyeen debyyttialbumilla "Angels Fall Firstillä" julkaistusta kappaleesta "Astral Romance". Miesääninä EP:llä vierailevat Tapio Wilska ja Tony Kakko. EP oli basisti Sami Vänskän viimeinen julkaisu yhtyeen kanssa.


title: Over the Hills and Far Away (EP)

text: EP myi Suomessa platinaa julkaisuvuonnaan. Suomen singlelistalla se sijoittui parhaimmillaan ensimmäiseksi ja pysyi listalla yhteensä 49 viikkoa. __notoc__


title: Thug Life

text: Thug Life on Tupac Shakurin perustama ryhmä, johon Tupacin lisäksi kuuluivat Rated R, Macadoshis, Mopreme Shakur ja Big Syke. Ryhmä julkaisi ensimmäisen albuminsa syyskuussa 1994. Albumin nimeksi tuli yksinkertaisesti Thug Life Vol. 1 ja se myi vähäisestä markkinoinnista huolimatta kultaa. Thug Life -nimestä on myös keksitty akronyymi: The Hate U Give Little Infants, Fucks Everybody.


title: Thug Life

text: Ennen Shakurin kuolemaa Tupac ja Big Syke työstivät uutta albumia "Thug Life Volume 2", mutta Tupacin kuoltua albumia ei koskaan saatu valmiiksi, eikä sitä myöskään julkaistu. Niinpä Thug Life Vol. 1 jäi ryhmän ensimmäiseksi ja samalla viimeiseksi julkaistuksi albumiksi.


title: Thug Life

text: Thug Lifella on myös oma vaatemerkki


title: Uudet Soturit

text: Uudet Soturit () ovat Marvel-universumissa esiintyvä supersankariryhmä. Aluksi Uusissa sotureissa oli kolme jäsentä Raivo, Oikeus ja Tulitähti. Myöhemmin uusiin sotureihin kuuluivat Vauhtipallo, Namorita, Yöraastaja ja Mikrobi, joilla oli myös oma tositelevisiosarja. Vauhtipalloa lukuun ottamatta, muut heistä saivat kuitenkin surmansa, kun Nitro räjäytti koulun hieman ennen Marvelin supersankareiden sisällissotaa.


title: George Canning

text: George Canning (11. huhtikuuta 1770 – 8. elokuuta 1827) oli brittiläinen poliitikko ja valtiomies, joka toimi maansa ulkoministerinä ja lyhyesti myös pääministerinä.


title: George Canning

text: Canningin vanhemmat olivat köyhiä, mutta rikas lontoolaissetä Stratford Canning koulutti lahjakasta veljenpoikaansa Etonia ja Oxfordin yliopistoa myöten. Setä oli Whig ja johdatti myös veljenpojan nuorena politiikkaan. Ranskan vallankumous vuonna 1790 kauhistutti nuorta Canningia, ja niin tämä siirtyi poliittisesti vielä oikealle liberaaleista whigeistä.


title: George Canning

text: Vuonna 1793 Canningista tuli konservatiivipuolueen kansanedustaja. Kielellisesti lahjakkaana hän menestyi parlamentissä hyvin. Hän joutui myös näyttäviin väittelyihin, joiden ansiosta sai sekä ihailijoita että vihamiehiä.


title: George Canning

text: Canning nousi ulkoministeriksi ja parlamentin puhemieheksi. Vuonna 1827 hänet valittiin pääministeriksi, mutta terveys jo horjui, ja Canning kuoli oltuaan pääministerinä vain 119 päivää.


title: George Canning

text: George Canningin poika oli Intian kenraalikuvernöörinä toiminut Charles Canning.


title: Villit pippelit

text: Villit pippelit () oli suomalainen diskoyhtye. Sen esiintymiset ovat show-henkisiä ja koreografiat ammattilaisten tekemiä. Yhtye otti paljon vaikutteita Village Peoplelta, mistä sen nimikin on väännös.


title: Villit pippelit

text: Villit pippelit oli huumori- ja camp-henkinen, ja sen sanoitukset käsittelevät homoseksuaalisuutta. Virallisesti yhtye julkaisi vain yhden singlen ”Ruskea tyttö renkaassa” vuonna 1996. Sillä ollut kappale ”A machoni oot” valittiin Radiomafian viikon biisiksi. Yhtyeen tunnetuin kappale lienee Tom of Finlandiin viittaava TOF, josta on tehty myös musiikkivideo. TOF:n lisäksi musiikkivideo on tehty kappaleesta ”Poikien välisestä toveruudesta” (2001). Vuonna 2000 SETA-säätiön tuella julkaistulla "Heitä voltti" -kokoelma-albumilla on myös Villien pippeleiden tuotantoa.


title: Villit pippelit

text: Yhtye esiintyi useita kertoja televisiossa. Vuonna 1999 se pääsi Jyrki Hit Challengen finaaliin ja vuonna 2002 valmistui Filmiteollisuuden tuottama dokumenttielokuva "Villit Pippelit do Finland".


title: Pierre Cardin

text: Pierre Cardin (s. 2. heinäkuuta 1922) on italialais-ranskalainen muotisuunnittelija. Hän syntyi Venetsian lähellä ranskalaisten vanhempien lapsena ja muutti Pariisiin 23-vuotiaana. Siellä hän opiskeli arkkitehtuuria. Hän työskenteli Christian Diorin ensimmäisenä räätälinä, perusti oman yrityksen 1950 ja aloitti haute couture -linjan 1953. Cardin tuli erityisen tunnetuksi futuristisista avaruusajan vaatteista. Hän suosii geometrisia muotoja ja aiheita eikä korosta asun kantajan naisellisuutta. Cardinin uran huippukautta olivat 1960- ja 1970-luku.


title: Pierre Cardin

text: Hänen nimellään myydään hajuvesiä. ja lukuisia muita tuotteita, joille hän on lisensoinut nimensä jo uransa varhaisessa vaiheessa, ennen muita suuria ranskalaisia muotitaloja.


title: Ludovico Carracci

text: Ludovico Carraci, myös Lodovico, (21. huhtikuuta 1555 – 13. marraskuuta 1619) oli italialainen varhaisbarokkia edustanut taidemaalari. Hän opiskeli synnyinkaupungissaan Bolognassa, matkusteli ympäri Italiaa ja palasi Bolognaan, missä perusti yhdessä serkkujensa Annibale ja Agostino Carraccin kanssa vuonna 1585 taidekoulun. Carraccin serkuksia kiitetään manierismiin lipsumassa olleen italialaisen taiteen elvyttämisestä uuteen kukoistukseen.


title: Ludovico Carracci

text: Carracci käytti usein maalauksissaan Chiaroscuro -varjostustekniikkaa.


title: Judd Gregg

text: Judd Gregg (s. 14. helmikuuta 1947 Nashua, New Hampshire) on yhdysvaltalainen republikaanisen puolueen poliitikko. Hänen isänsä Hugh Gregg oli New Hampshiren kuvernööri.


title: Judd Gregg

text: Gregg valmistui Phillips Exeter -akatemiasta, Columbian yliopistosta ja Bostonin yliopistosta. Hän tuli valituksi Yhdysvaltain edustajainhuoneeseen vuonna 1980 ja uudelleen vuosina 1982, 1984 ja 1986. Hän ei ollut ehdolla vuonna 1988, mutta toimi kaksi kautta New Hampshiren kuvernöörinä vuosina 1989–1993.


title: Judd Gregg

text: Gregg edusti New Hampshirea Yhdysvaltain senaatissa 3. tammikuuta 1993 – 3. tammikuuta 2011. Hän ei ollut ehdolla vuoden 2010 senaatinvaaleissa.


title: Luonto (täsmennyssivu)

text: Luonto voi viitata seuraaviin asioihin:


title: Pat Burns

text: Pat Burns (4. huhtikuuta 1952 St. Henri, Québec – 19. marraskuuta 2010 Sherbrooke, Québec) oli kanadalainen jääkiekkovalmentaja, joka valmensi NHL:ssä New Jersey Devilsiä, Montreal Canadiensia, Toronto Maple Leafsia ja Boston Bruinsia. Hän valmensi urallaan 14 kautta, 1 019 ottelua.


title: Pat Burns

text: Burns voitti Jack Adams Awardin kolmesti eri joukkueissa: Montrealissa (1989), Torontossa (1993) ja Bostonissa (1998). Hän on ainoa kolminkertainen voittaja. Hän aloitti QMJHL:ssä Hull Olympiquesissa ja jatkoi AHL:n Sherbrooke Canadiensiin ennen kuin aloitti NHL:ssä. Burns voitti Stanley Cupin vuonna 2003 Devilsiä luotsatessaan. Hän lopetti uransa, kun hänellä diagnosoitiin syöpä toisen kerran.


title: Pat Burns

text: Ennen uraansa jääkiekon parissa Burns oli Hullissa poliisina.


title: Pat Burns

text: Syyskuussa 2010 useat kanadalaiset tiedotusvälineet kertoivat Burnsin kuolleen keuhkosyöpään. Burns kuitenkin ilmoitti Toronto Sunin jääkiekkotoimittaja Bob McKenzielle olevansa elossa. Hän kuoli syöpään kaksi kuukautta myöhemmin, 58-vuotiaana.


title: Cool C

text: Christopher Douglass Roney (s. 15. joulukuuta 1969 Philadelphia, Pennsylvania), taiteilijanimeltään Cool C, on yhdysvaltalainen rap-artisti, joka oli aktiivisena 1980-luvun loppupuolella. Hänet tunnetaan parhaiten osallisuudestaan Philadelphialaisen poliisin murhaan pankkiryöstön yhteydessä tammikuussa 1996.


title: Cool C

text: 1980-luvun puolivälissä Roney oli alkuperäinen jäsen Philadelphiasta kotoisin olevassa Hilltop Hustlers -hiphop ryhmässä. Hänen debyyttisinglensä "Juice Crew Dis" vuonna 1987 saavutti suosiota alan piireissä. Singlellään Roney tähtäsikin New Yorkista kotoisin olevaan ja vaikutusvaltaisen rap-tuottaja Marley Marlin johtamaan hiphop ryhmään (ryhmässä olivat mukana Kool G Rap ja Big Daddy Kane).


title: Cool C

text: Pari vuoden 1988 Hilltopille ja City Beat Recordsille tarkoitettua singleä johti sopimukseen Atlantic Recordsin kanssa, ja sen alaisuudessa Roney julkaisi kaksi täysimittaista sooloalbumia; debyyttialbumi "I Gotta Habit "vuonna 1989 ja "Life in the Ghetto" vuonna 1990.


title: Cool C

text: Vuonna 1991 Roney asetti soolouransa syrjään liittyäkseen hardcore rap ryhmä C.E.B:hen (lyhenne: "Countin' Endless Bank") philadelphialaisräppäreiden Warren McGlonen (Steady B) ja Ultimate Eazen kanssa. Trio julkaisi ainoan albuminsa "Countin' Endless Bank" vuonna 1993 Ruffhouse Records -levy-yhtion kautta, mutta sen myynti ja arvostelut olivat pettymys. Single "Get the Point" nousi 5. sijalle Billboardin Hot Rap Singles -listalla.


title: Cool C

text: 2. tammikuuta 1996, samoihin aikoihin, kun hän oli nauhoittamassa paluu-EP:tä yhdessä C.E.B bändikaverinsa McGlonen, sekä toisen paikallisen philadelphialaisen räppärin, Mark Cantyn, kanssa, Roney yritti pankkiryöstöä PNC -pankin haarakonttorissa Philadelphiassa. Epäonnistuneen ryöstön aikana Roney ampui pankin hiljaiseen hälytykseen vastanneen Philadelphialaisen poliisin Lauretha Vairdin kuoliaaksi. Poistuessaan pankista, Roney ammuskeli toisen poliisin kanssa ennen kuin hän ja Canty pudottivat aseensa ja pakenivat McGlonen ajamalla tila-autolla.


title: Cool C

text: Roney pidätettiin ja tuomittiin 30. lokakuuta 1996 ensimmäisen asteen murhasta. Myöhemmin tuomion oikeuskäsittelyssä Roney tuomittiin kuolemaan myrkkyruiskeella. 10. tammikuuta 2006 Pennsylvanian kuvernööri Ed Rendell allekirjoitti Roneyn kuolenmantuomio-määräyksen ja tuomio määrättiin pantavaksi täytäntöön 9. maaliskuuta 2006. Pennsylvanialainen tuomari Gary Glazer myönsi Roneylle tuomion täytäntöönpanon lykkäyksen 1. helmikuuta 2006, kunnes kaikki tuomion jälkeiset oikeudenkäynnit on käyty. Roneyn tuomion täyttöönpano asetettiin tapahtumaan 8. tammikuuta 2015, mutta jälleen täyttöönpanolle myönnettiin lykkäys, tällä kertaa sen myönsi Pensylvanialainen tuomari Luis Felipe Restrepo 5. joulukuuta 2014.


title: Cool C

text: Roney on pitänyt kiinni syyttömyydestään oikeudenkäynnin ja valitusprosessin läpi huolimatta ballistisista ja teknisistä todisteista, hänet murhaan yhdistävästä valvontakameran videosta, ja siitä, että kolme silminnäkijää asettavat hänet ryöstöpaikalle. Roney on tällä hetkellä vankina Greenen valtion vankeinhoitolaitoksessa Pensylvaniassa. Hänen vangin tunnusnumeronsa on DF1973.


title: Bobby Joe Morrow

text: Bobby Joe Morrow (s. 15. lokakuuta 1935 Harlingen, Texas, Yhdysvallat) on yhdysvaltalainen entinen pikajuoksija ja kolminkertainen olympiakultamitalisti Melbournen olympialaisista 1956.


title: Bobby Joe Morrow

text:
Bobby Joe Morrow kasvoi maatilalla, lähellä Texasin San Benitoa. Ennen pikajuoksijaksi erikoistumistaan, Morrow pelasi high school –aikanaan myös amerikkalaista jalkapalloa. High schoolin jälkeen Morrow jatkoi opintojaan Abilene Christian Universityssä.
Morrow voitti Yhdysvaltojen mestaruuden (AAU:n kisat) 1955 100 jaardin matkalla. Hänen menestyksekkäin vuotensa oli vuosi 1956, jolloin Sports Illustrated –lehti valitsi hänet vuoden urheilijaksi. Tuona vuonna hän voitti NCAA:n kisoissa 100 ja 200 metrin juoksut ja AAU:n kisoissa 100 metriä. Kauden lopussa hän matkusti Melbournen olympialaisiin Yhdysvaltojen pikajuoksujoukkueen johtajana. Hän palasi sieltä kolmen olympiakullan kanssa.


title: Bobby Joe Morrow

text:
Ensimmäinen Morrown kultamitali tuli olympialaisten sataselta. Seuraavaksi hän jatkoi yhdysvaltalaisten mitaliketjua 200 metrin olympiajuoksuissa, sivuten matkalla olympiaennätystä. Lisäksi hän oli ankkurina Yhdysvaltojen 4 x 400 metrin viestijoukkueessa, joka voitti kultaa ja teki uuden maailmanennätyksen.
Olympialaisten jälkeen Morrown menestys kansallisella tasolla jatkui, mutta hän vetäytyi kilpakentiltä vuonna 1958. Hän yritti vielä paluuta ennen Rooman olympialaisia, muttei selviytynyt Yhdysvaltojen olympiajoukkueeseen.


title: Bobby Joe Morrow

text: Kilpauran jälkeen Bobby Joe Morrow ryhtyi maanviljelijäksi.


title: Bobby Joe Morrow

text: Lokakuussa 2006 San Benito High School nimesi 11 000 katsojaa vetävän stadioninsa Bobby Morrow Stadioniksi.


title: Oh! My Goddess

text: Oh! My Goddess () on Kōsuke Fujishiman vuonna 1988 aloittama seinen-mangasarja. Egmont on aloittanut sarjan suomentamisen vuonna 2007. Sarja julkaistaan peilaamattomana. Japanista tehdyn käännöksen tekijä on Suvi Mäkelä. Suomeksi on käännetty (marraskuu 2011) 36 osaa "Oh! My Goddessia". Nro 36 on viimeinen julkaisu Suomessa. Toimitus vastasi, että numeroon 36 oli päässyt lipsahdus seuraavan numeron ilmestymisestä.


title: Oh! My Goddess

text: Sarja kertoo nuoresta opiskelijasta Keiichi Morisatosta, joka saa vieraakseen jumalattaren, Belldandyn. Varomattoman toiveen seurauksena Belldandy jää ikuisesti Keiichin luo. Keiichi ei voi kertoa muille Belldandyn yliluonnollisista voimista, joten tämä ja Belldandy joutuvat moniin selkkauksiin. Nuorten elämää hankaloittaa Belldandyn hehkeä ulkomuoto, sekä se, että yliluonnollisilla voimilla tuntuu olevan jatkuvaa tarvetta niin opiskelija- kuin rakkauselämässä. Keiichin pikkusisko Megumi, Belldandyn riehakas isosisko Urd ja pikkusisko Skuld häiritsevät myös nuorten ystävyys-suhdetta, aivan niin kuin yliopiston motoristikerhon jäsenet sekä kampuksen kaunotar Sayoko Mishima, joka tahtoo ajaa Belldandyn pois yliopistolta.


title: Oh! My Goddess

text: Sarjassa yhdistyy komedia sekä romantiikka. Sarja kuuluu maailman suosituimpiin mangasarjoihin.


title: Oh! My Goddess

text: Sarjasta on tehty myös videopelejä eri alustoille kuten NEC PC-9801, PC-FX ja Sega Dreamcast. Lisäksi on julkaistu vain Japanissa PlayStation 2:lle rajoitettu peli.


title: Phil Kessel

text: Philip Joseph Kessel Jr. (s. 2. lokakuuta 1987 Madison, Wisconsin) on yhdysvaltalainen jääkiekkoilija. Hän pelaa tällä hetkellä NHL:ssä Pittsburgh Penguinsissa.


title: Phil Kessel

text: Kessel pelasi Yhdysvaltain jääkiekon kehitysohjelmassa, USNTDP:ssä kaksi kautta. Hän pelasi niin loistavasti, että hänestä odotettiin suurta sensaatiota. USNTDP:n yhteydessä Kessel pelasi Yhdysvaltain jääkiekkomaajoukkueessa, ja voitti alle 18-vuotiaiden MM-kisat vuonna 2005. Hänet palkittiin kisojen parhaana hyökkääjänä.


title: Phil Kessel

text: Juniorikiekkouransa hän aloitti Minnesotan yliopiston jääkiekkojoukkueessa 2005–2006, ja hänet palkittiin kauden tulokkaana. Kauden päätteeksi Boston Bruins varasi hänet viidentenä .


title: Phil Kessel

text: Heti seuraavaksi kaudeksi Kessel siirtyi NHL:ään ja pelasi tulokaskaudellaan 70 ottelua. Kauden katkaisi 12 ottelun ajaksi kivessyöpä, mutta hän toipui siitä ja pelasi katkeamatta kauden loppuun. Kauden päätteeksi hän voitti Bill Masterton Trophyn.


title: Phil Kessel

text: Syyskuussa 2009 Toronto Maple Leafs hankki Kesselin vaihtamalla kahden seuraavan vuoden varaustilaisuuden ykkösvuoronsa ja sekä ensi vuoden kakkosvuoron häneen. Toronto solmi heti Kesselin kanssa 27 miljoonan Yhdysvaltain dollarin arvoisen viiden vuoden sopimuksen.


title: Phil Kessel

text: Kesselin veli Blake on jääkiekkopuolustaja, jonka New York Islanders varasi vuonna 2007. Blake pelaa DEL-liigaa Augsburger Panthersissa. Veljesten serkku David Moss pelaa Phoenix Coyotesissa. Kessel on tunnettu NHL:n ehkä jopa parhaimmasta rannelaukauksesta. Myös hänen siskonsa Amanda Kessel pelaa jääkiekkoa.


title: Luettelo televisiosarjan Myytinmurtajat erikoisjaksoista

text: Myytinmurtajat -sarjaan kuuluu tuotantokauden tavallisisten jaksojen lisäksi myös tavallisesta poikkeavia erikoisjaksoja. Erikoisjaksoja ei esitetty televisiossa tuotantokauteen kuuluvina jaksoina, vaan ylimääräisenä sisältönä. Tämä on luettelo erikoisjaksoista sekä niissä testatuista myyteistä lopputuloksineen.


text: Ennen varsinaista tuotantoa Myytinmurtajista tehtiin kolme pilottijaksoa.


text: Voiko vanhahko auto lähteä lentoon, jos siihen kiinnitetään raketteja?


text: JATO-Chevy


text: Pop Rocks ja Cola


text: Voiko lentokoneen vessanpönttöön juuttua kiinni? Paljonko vauhtia lakimies tarvitsee läpäistäkseen pilvenpiirtäjän ikkunan?


text: Tyhjiövessanpönttö


text: Keksi-Bazooka


text: Lakimies läpi ikkunan


text: Puutarhatuolipalloilua ja Kultasormi-elokuvan murhamyytti. Voivatko sämpylöiden unikonsiemenet näkyä huumetesteissä?


text: Larryn puutarhatuolilento


text: Unikonsiemenet huumetestissä


text: Kultasormi


text: Sarjan historian parhaista räjähdyksiin, eläimiin sekä sähköön liittyvistä myyteistä on tehty kolme erikoisjaksoa.1. Puhelimet tankkausasemalla


text: 2. Raccoon Explosion


text: 3. Puutykki


text: 4. Räjähtävä vessa1. Kanatykki


text: 2. Kultakalan muisti


text: 3. Kaikuuko ankan vaakkuminen?1. Kolmannelle raiteelle pissaaminen


text: 2. Salama iskee todennäköisemmin kieleen, jossa on lävistys


text: 3. Tappavat mikroaallot


text: Jouluspesiaalissa tarkasteltiin jouluun liittyviä, ja muita katsojien uudelleenkäsiteltäviksi äänestämiä myyttejä.


text: 2. Rakettiauto


text: 3. Alcatrazin pako


text: 4. Haiseva auto


text: 5. Tiiliämpäri


text: 6. Larryn puutarhatuolilento


text: 7. Pop Rocks ja Cola


text: 8. You Can't Beat the Breath-Testi


text: 9. Kanatykki


text: 10. CD-ROM Pirstoo levyn


text: Myytinmurtajien koenukke Buster rakennettiin alusta asti uudelleen ja käytiin läpi sen hurjimpia temppuja.Adam ja Jamie selvittävät, kumpi on parempi Myytinmurtaja.


text: Tässä spesiaalissa näytettiin Myytinmurtajien poistettuja kohtauksia.


text: Pingispallopelastus (Ping Pong Rescue)


text: Kun Adam ja Jamie yrittivät nostaa veneen pintaan tuhansilla pingispalloilla, heidän ei pitänyt satuttaa ja/tai häiritä saukkoja satamassa, mutta eräs saukko tulikin kiusaamaan heitä ja veti yhden pallon, jonka onneksi jätti taakseen.


text: Vanerirakennusmies (Plywood Builder)


text: Vanerirakennusmiehessä nähtiin Adamin hyppy ilmatukikohdasta, mutta ei Jamien eikä Christinen hyppyä. Tuuli oli kova ja Jamie päätti tulla vanerin kanssa alas, mutta harjoittelija Christine Chamberlain ei uskaltanut edes hypätä.


text: Kiinalainen vesikidutus (Chinese Water Torture)


text: Kun rakennustiimi (Kari Byron, Scottie Chapmann ja Tory Belleci) kokeilivat kiinalaista vesikidutusta, näitte Karin sidottuna ja Adamin vapaana. Scottie ja Tory kuitenkin olivat myös mukana kokeessa; Scottie ilman kahleita ja Tory tupla-kahleilla ja suorana valuvana jääkylmänä vetenä.


text: Elävältä haudattu (Buried Alive)


text: Elävältä haudattu-myytissä nähtiin Jamien hautaus, muttei Adamin ja tuottaja Alicen. He kokeilivat koetta ilman multaa M5:ssa. Tulos oli paljon pidempi ilman multaa, jopa 45 minuuttia.


text: Sementin fiksaus (Cement Removal)


text: Kun Adam ja Jamie yrittivät poistaa sementtiautosta sementin räjähteillä, jonkun piti kokeilla, miltä se tuntuisi käsityöllä. Ja se joku oli Tory Belleci, joka porasi betonia n. 4 senttiä metristä tunnissa.


text: "Neula heinäsuovassa" (Needle in a Haystack)


text: Adamin ensimmäinen laita neulan löytämiseksi heinäsuovasta, jäi salaisuudeksi, sillä Adamin kokeili järjetöntä ideaa, joka ei toteutunut. Aluksi Adam kokeili heinän seulojaa, josta neula, luuneula ja metallineula putoavat läpi. Metallinpaljastin tunnisti metallin, mutta luuneulan löytämiseksi Adam päätti tilata vihikoiran.


text: Pako Alcatrazista (Escape From Alcatraz)


text: Adam ja Jamie vierailivat paikassa, jossa ovat aidonoloiset vuorovedet, saaret ja rakennelmat pienoismallina täydellisessä mittakaavassa. FBI:n mukaan karkurit Frank Morris ja Anglinin veljekset onnistuivat karkaamaan saarelta ja päätymään Marin Headlandsille, mutta Adamilla ja Jamiella oli toinen teoria, sillä kun he laittoivat pienoislautan menemään täysin samoja virtauksia, lauta päätyi Angel Islandile. Siinä karkurit olisivat todennäköisesti vapauttaneet lauttansa ja antaneet lautan uida Marin Headlandsille ja itse uineet Angel Islandille, sillä Frank Morrisin ÄO oli erittäin korkea.


text: Palloilla lentoon (Carried Away)


text: Kun rakennustiimi kokeili lennättää tuhansilla ilmapalloilla Myytinmurtajien äänimiehen tyttären taivaalle, heidän täytyi kysyä, miten korkealla lapsi voisi seilata. Oikea korkeus oli 23 000-24 000 jalkaa.


text: Sähköankeriaan lompakko (Eelskin Wallet)


text: Kun Adam ja Jamie kokeilivat tuhota luottokortteja ankeriaannahkalompakoilla, he epäonnistuivat, mutta onnistuivat pyyhkimään tiedot pois pienillä neodyymimagneeteilla. He eivät kuitenkaan saaneet selville magneettien tehokkuutta.


text: Kuoleman hissi (Elevator of Death)


text: Adam ja Jamien tutustuessa Les Apelin kanssa hisseihin, heidän oli pakko kysyä muutamia kysymyksiä, kuten; tuleeko hissi nopeammin, jos nappia painaa koko ajan; voiko pää irrota, jos se jää oven väliin; onko mahdollista pelastautua putoavasta hissistä, jos hyppää ilmaan viime hetkellä.


text: 101 tapaa käyttää Colaa


text: Adam yritti pestä vessan Colalla, mutta ensin piti kokeilla johtavaa pesuainetta, joka toimi loistavasti. Sen jälkeen Adam pilasi Jamien vessanpöntön konerasvalla ja Adam joutui itse pesemään sen.


text: Spesiaali sisälsi myös paljastuksia Myytinmurtajien kokonaan poistetuista myyteistä.


text: Ötökkäpommi (Bug Bomb)


text: Adam ja Jamie kokeilivat ns. sivukokeena räjäytää pienoismallitalonsa erilaisia "leimahtavilla" aineilla, kuten sahapölyllä, jouhoilla ja heinällä, mutteivat saaneet mitään onnistumista. Eivät edes pientä syttymistä.


text: Ilmaista energia (Free Energy)


text: Adam ja Jamie yrittivät metsästää ilmaista energiaa suurjännitteestä käämin ja rautalangan avulla, mutteivat saaneet kuin 0,5 volttia aikaan.


text: Räjähtävä tatuointi (Exploding Tattoo)


text: Rakennustiimi yritti räjähtävä tatuointi-kokeessaan kokeilla, voivatko radioallot vaikuttaa tatuointimusteeseen. Lopussa he mittasivat kahden eri raudaoksidin lämpötilan, jotka olivat identtisiä.


text: Koe sisälsi myös Myytinmurtajien oivalluksen, jossa he onnistuivat mykistämään radioaseman ympäri Yhdysvaltoja.


text: Pissaaminen kolmannelle raiteelle (Peeing on the Third Rail)


text: Kun Adam ja Jamie vierailivat kokeen selvittämisen lomassa rautatiemuseossa, heidän piti kokeilla, voivatko pennit suistaa junan raiteilta. Niin ei käynyt, vaan penneistä tuli litteitä ja kuumia.


text: Tässä spesiaalissa Adam ja Jamie näyttivät suosikkipaikkansa etsi roinaa myytteihin. Lisäksi Adam ja Kari näyttivät, miten tehdään ballistista hyytelöä. Lisäksi Adam näytti, miten ostetaan Myytinmurtajissa usein käytetty Pocket Ref.


text: Tässä Myytinmurtajien spesiaalissa kerrottiin totuus Myytinmurtajista, näytettiin mokaotoksia, kerrottiin tarkemmin Adamista ja Jamiesta yms. yms..


text: Tässä spesiaalissa katsottiin vanhoja Hollywood-myyttejä, kokeiltiin uusia ja spesiaali oli myös Grant Imaharan ensiesiintyminen.


text: Ihmemaa Oz


text: Sytyttävä tupakka


text: Kipinöivät luodit


text: Oven läpi


text: Ikkunan läpiMyytinmurtajilla on myös kokonaan poistettuja myyttejä.


text: Pierevätkö tytöt?


text: Syttyvä pieru


text: Kenellä on likaisimmat hampaat?


title: Steady B

text: Warren McGlone eli Steady B on yhdysvaltalainen rapmuusikko. Hänet tuomittiin vuonna 1996 elinkautiseen ilman armahdusmahdollisuutta osallisuudesta pankkiryöstöön ja murhaan. Steady B:n yhtyetoveri ja rikoskumppani Cool C sai kuolemantuomion.


title: Steady B

text: Steady B julkaisi viisi studioalbumia omalla nimellään. Niistä parhaiten menestyi debyyttialbumi "Bring the Beat Back" (1986), joka nousi Yhdysvaltain R&B- ja hip hop -listan 44. sijalle. Hän julkaisi Ruffhouse Records -levymerkillä vuonna 1993 albumin "Countin' Endless Bank" osana trioa C.E.B., johon hänen lisäkseen kuului mm. Cool C.


title: Ilmastonmuutoskeskustelu

text: Ilmastonmuutoskeskustelu tarkoittaa julkista keskustelua ihmisen aiheuttamasta ilmastonmuutoksesta, pääasiassa ihmisen aiheuttamasta ilmaston lämpenemisestä. Keskustelussa otetaan kantaa muun muassa ilmiön olemassaoloon, ilmiön voimakkuuteen, syihin, seurauksiin ja tärkeyteen.


title: Ilmastonmuutoskeskustelu

text: Ilmaston muutoksesta ja ilmaston lämpenemisestä sekä ihmisen osallisuudesta siihen vallitsee tiedeyhteisössä laaja yhteisymmärrys eli konsensus.


title: Ilmastonmuutoskeskustelu

text: Pieni vähemmistö tiedemaailmasta on kuitenkin esittänyt kritiikkiä tehtyjä johtopäätöksiä kohtaan väittäen, ettei muutos johtuisi ihmisen toimista, lämpötilan kasvu ei olisi merkittävää, muutos johtuisi luonnollisista syistä, tai että ilmaston lämpenemisellä olisi myönteinen kokonaisvaikutus ihmiselle ja ympäristölle.


title: Ilmastonmuutoskeskustelu

text: Laajoissa tiedeyhteisöissä osa toimijoista on kyseenalaisia, eikä välttämättä esimerkiksi seuraa tiedon objektiivisuuden periaatetta vahvasti. Tutkimusta suoritetaan pääasiassa yliopistoissa, jotka ulkomailla voivat olla esimerkiksi yrityksen tai uskonnollisen yhteisön omistamia. Suomessa on perinteisesti korostettu sitä, että yliopistot ovat riippumattomia, olivat ne sitten säätiö-muotoisia tai julkishallintoon kuuluvia organisaatioita.


title: Ilmastonmuutoskeskustelu

text: Koska ilmastolla ja päästörajoituksilla on suuria taloudellisia, yhteiskunnallisia ja poliittisia vaikutuksia, esitetään ilmastonmuutoksen tieteellinenkin perusta usein arvovärittyneesti tai jopa propagandistisesti. Etenkin ilmastonmuutoksesta ja ilmastopolitiikasta paljon hyötyvillä tai kärsivillä poliitikoilla, virkamiehillä, tutkijoilla, aktivisteilla ja yrityksillä on kaikilla omat intressinsä ajettavanaan.


title: Ilmastonmuutoskeskustelu

text: Merkittävin kritiikki ilmastonmuutoksen torjuntaa vastaan on se, että ongelman torjuminen tulisi liian kalliiksi ja vähentäisi talouskasvua. Esimerkiksi Yhdysvalloissa George W. Bushin hallinto kieltäytyi tällä perusteella kaikista Kioton sopimuksen kaltaisista päästöjen rajoittamisyrityksistä, vaikka samalla se myönsikin ilmastonmuutoksen "vakavaksi haasteeksi" ja ongelmaksi, johon täytyy puuttua.


title: Ilmastonmuutoskeskustelu

text: Suurempana uhkana ilmastonmuutoksen torjumistoimia kuin sen seurauksia ovat Euroopassa pitäneet Tšekin presidentti Václav Klaus ja entinen Espanjan pääministeri José María Aznar. Heidän mukaansa päästöjen rajoitusyritykset "rajoittavat vapautta" ja he ovat nimittäneet niiden puolesta kamppailijoita "fundamentalisteiksi" ja "kommunisteiksi."


title: Ilmastonmuutoskeskustelu

text: Erityisesti Yhdysvalloissa ilmastonmuutokseen skeptisesti suhtautuvien etujärjestöjen, älykkään suunnittelun kannattajien ja niin sanotun kristillisen oikeiston välillä on paljon yhteistyötä. Esimerkiksi Institute on Religion and Democracy -järjestön vuotaneen muistion mukaan sen kolmanneksi tärkein prioriteetti seksuaalisuuteen liittyvien kysymysten ja kristittyjen ahdingon helpottamisen jälkeen on tehdä epäuskottavaksi ”"liberaali lainsäädäntö, joka nojaa Kioton ilmastosopimukseen ja todistamattomiin maailmanlopun ennustuksiin"”. Howard Fieldstead Ahmanson, joka on myös lahjoittanut 1,5 miljoonaa dollaria älykästä suunnittelua edistävälle järjestölle Discovery Institutelle, on tukenut huomattavilla rahasummilla järjestöjä, jotka vastustavat Kioton ilmastosopimusta ja kritisoivat ilmastomuutostutkimusta (muun muassa Science & Environmental Policy Project).


title: Ilmastonmuutoskeskustelu

text: Yhdysvaltalainen huolestuneiden tiedemiesten liitto (Union of Concerned Scientist) julkaisi tammikuussa 2007 raportin, jonka mukaan ExxonMobil oli käyttänyt vuosien 1998–2006 välisenä aikana tupakkateollisuudesta tunnettua toimintatapaa ja rahoittanut ilmastonmuutokseen skeptisesti suhtautuvia järjestöjä yhteensä 16 miljoonalla dollarilla. Useat ilmastonmuutosskeptikot on yhdistetty useisiin ExxonMobilen tukemiin järjestöihin kuten esimerkiksi Patrick Michaels, jonka kirjan julkaissut C. Marshall Institute sai yhtiötä tukea 630 000 Yhdysvaltain dollaria. Michaels kuuluu yhteensä 11:een ExxonMobilen tukemaan järjestöön.


title: Ilmastonmuutoskeskustelu

text:
Oregon Petition () on yleinen nimitys vuosina 1998–2001 järjestetylle vetoomukselle, joka vastusti Kioton sopimusta ja piti väitteitä ihmisperäisistä kasvihuonekaasupäästöistä aiheutuvista "katastrofaalisista" seuraamuksista vailla vakuuttavia tieteellisiä todisteita.
Vetoomuksen tekstiä on monesti tulkittu väärin tarkoittamaan koko ilmaston lämpenemistä koskevan tieteellisen konsensusnäkemyksen vastustamista. Vetoomukseen kerättiin 19 700 nimeä, joista vetoomuksen järjestäjien mukaan on riippumattomasti varmennettu 17 800. Vetoomusta ja sen esitystapoja on kritisoitu harhaanjohtavina ja toimintatavoiltaan epäilyttävinä.


title: Ilmastonmuutoskeskustelu

text: Marraskuun lopulla 2009 brittiläisen East Anglian yliopiston ilmastontutkimusyksikkö CRU:n palvelimelta hakkeroitiin sähköpostiviestejä ja tiedostoja. Tuntemattomat henkilöt varastivat ja levittivät muutamia tuhansia sähköposteja ja muita dokumentteja 13 vuoden ajalta. Sähköpostiviesteissä ilmastotieteilijät keskustelivat esimerkiksi siitä, miten saisivat oman näkemyksensä mukaisia tutkimustuloksia julkaistuksi ja estetyksi vastakkaisten tulosten julkaisua. Lisäksi viesteissä pohdittiin, miten keskinäiset erimielisyydet voitaisiin silotella yhtenäiseksi näkemykseksi. Kohu sai lempinimen Climategate.


title: Ilmastonmuutoskeskustelu

text:
Väärinkäytöksistä epäiltyjen tutkijoiden mielestä syytökset pohjautuivat valikoituihin ja asiayhteydestään irrotettuihin otteisiin. Professori Philip Jonesin lainattiin kirjoittaneen ”tempusta” jolla ”piilottaa lasku” lämpötilakäyrissä. Jones sanoi, että tämä lainaus oli otettu asiayhteydestään ja esitetty huonossa valossa. Hänen mukaansa skeptikkojen tarkoituksena oli näin sabotoida joulukuun 2009 Kööpenhaminan ilmastokokouksen neuvotteluja.
Jonesin mukaan "lasku" viittasi niin sanotusta proxy-datasta (esimerkkinä puiden kasvurenkaat) päätellyn lämpötilahistorian 1900-luvun puolivälistä lähtien tapahtuneeseen erkanemiseen mitatusta lämpötilasta.


title: Ilmastonmuutoskeskustelu

text: 24. marraskuuta East Anglian yliopisto ilmoitti, että se nimittäisi riippumattoman tutkimusryhmän selvittämään tapahtunutta. Jones luopui CRU:n johtajan tehtävistään tutkimuksen ajaksi.


title: Ilmastonmuutoskeskustelu

text: Brittiläinen konservatiivinen sanomalehti "The Daily Telegraph" uutisoi 22. joulukuuta 2009 englanninkielisen Wikipedian olevan korruptoitunut. Cambridgeläinen tutkija ja vihreän puolueen aktivisti William Connolley oli ottanut kontrollin ja uudelleenkirjoittanut vuodesta 2003 lähtien Wikipedian ilmastoasioista. Connelley oli uudelleenkirjoittanut ja luonut yhteensä 5428 uniikkia Wikipedian artikkelia ollessaan sivuston ylläpitäjä. Hänen tiedetään myös poistaneen ja hävittäneen yli 500 artikkelia, joista hän ei itse pitänyt.


title: Ilmastonmuutoskeskustelu

text: Syyskuussa 2009 Wikipedian sovittelukomitea peruutti Connellyn ylläpitostatuksen saatuaan selville, että hän oli väärinkäyttänyt oikeuksiaan liittyen ilmantonmuutoskeskusteluun.


title: Lostprophets

text: Lostprophets oli walesilainen yhtye, joka perustettiin vuonna 1997 Pontypriddissä. Yhtyeen perustivat laulaja Ian Watkins, basisti (myöhemmin kitaristi) Mike Lewis, rumpali Mike Chiplin ja kitaristi Lee Gaze. Yhtye menestyi etenkin Britanniassa ja Keski-Euroopassa.


title: Lostprophets

text: Lostprophets julkaisi viisi albumia. Ensimmäinen, "Thefakesoundofprogress", julkaistiin vuonna 2001, toinen, "Start Something", vuonna 2004 ja kolmas, "Liberation Transmission", vuonna 2006. Yhtyeen neljäs albumi "The Betrayed" ilmestyi 2010. Rumpali Ilan Rubinin erosi yhtyeestä vuoden 2009 alussa. Yhtyeen viides albumi "Weapons" julkaistiin 2012.


title: Lostprophets

text: Yhtye ilmoitti lokakuussa 2013 virallisesti lopettavansa toimintansa. Syynä oli yhtyeen solistia Ian Watkinsia vastaan vuoden 2012 lopussa nostetut syytteet lapsi- ja eläinpornon hallussapidosta sekä lapsen raiskauksen suunnitelusta. Watkins myönsi syytteet marraskuussa 2013 ja sai joulukuussa 29 vuoden vankeusrangaistuksen.


title: Pieni luutatyttö

text: Pieni luutatyttö on suomalainen elokuva vuodelta 1958. Sen on ohjannut ja tuottanut Toivo Särkkä. Käsikirjoituksesta vastasivat Reino Helismaa ja Olavi Karu, kovalla kiireellä, sillä kuvaukset käynnistettiin jo ennen sen valmistumista.


title: Pieni luutatyttö

text: Liisan isäpuoli lähettää tytön yksin kaupunkiin myymään luutia. Idea käsikirjoitukseen saatiin sanomalehdessä kerrotusta tositapauksesta. Kaupungissa Liisa kohta ihmisiä, joiden elämä hetken sivuaa hänen kohtaloaan, kuten torimyyjän, kulkukauppiaan ja ilotytön. Elokuvaan saadaan jännitystä uhkaavan namusedän muodossa. Elokuvassa on kuitenkin onnellinen loppu, kun Liisa saa turvallisen kodin.


title: Pieni luutatyttö

text: Moraliteetiksi luonnehdittu elokuva onnistuu karttamaan imelyyksiä. Liisan kerätessä vastaantulijoita elokuva ikään kuin esittelee Raamatun kymmenen käskyä.


title: Pieni luutatyttö

text: Elokuvassa nähtävä koira oli Särkän omistama saksanpaimenkoira Lida. Elokuvan ensi-ilta oli Helsingissä 7. marraskuuta 1958 Rexissä ja Tuulensuussa.


Neitsyt Marian perisynnittömän sikiämisen katedraali () on kirkkorakennus Seychellien pääkaupungissa Victoriassa. Katedraali on Seychellien katolisen hiippakunnan pääkirkko, ja se valmistui vuonna 1874. Se on rakennettu ranskalaiseen siirtomaatyyliin.


title: Neitsyt Marian perisynnittömän sikiämisen katedraali

text: Vuosina 1993–1994 kirkkorakennuksen sisätilat rakennettiin kokonaan uusiksi, ja 1995 seychelliläinen kuvanveistäjä Egbert Marday uusi ehtoollispöydän ja korkokuvin koristellut ovet.


title: Gumpert Apollo

text:
Gumpert Apollo on saksalaisen Gumpertin ensimmäinen automalli, katulaillinen superauto. Se on monien muiden superautojen tapaisesti kaksipaikkainen, takavetoinen ja keskimoottorinen. Auton runko on tehty Cro-mo-putkista ja koripaneelit ovat hiili- ja lasikuitua. Auton kehitysprojektin aloitti Audin entinen työntekijä Roland Gumpert, joka aikoi valmistaa autoa 150 kappaletta vuoteen 2008 mennessä.
Auto on suunniteltu lähes yksinomaan kilpailukäyttöä varten, ja se on varusteltu paljolti tätä varten. Tavaratilaa on erittäin vähän, ja se on sijoitettu lähelle moottoria.
Valmistaja väittää auton rakenteen olevan niin optimoitu ja tasapainoinen, että tarpeeksi suurella nopeudella sillä pystyisi ajamaan tunnelissa ylösalaisin. Tätä ei kuitenkaan ole testattu.


title: Gumpert Apollo

text:
Apollon voimanlähteenä on Audin valmistama 4,2 litrainen V8-moottori, joka tuottaa kahden turboahtimen avulla 641 hevosvoiman teho. Moottori on lähes neliö, sillä kunkin sylinterin poraus on 91 % sen iskunpituudesta.
Autossa on kuusiportainen sekventiaalivaihteisto ja kuivasumppuvoitelu.


title: Canon PowerShot A610

text: Canon PowerShot A610 on Canonin Powershot-tuoteperheen vuonna 2006 julkaistu malli. PowerShot A610 ja PowerShot A620-merkit ovat maineikkaan PowerShot A95:den seuraajia. A610-malli on varustettu muun muassa viiden megapikselin CCD-kennolla, 4-kertaisella optisella zoomilla, kääntyvällä kahden tuuman TFT-näytöllä, 1 cm makrokuvauksella ja 20 kuvausohjelmalla. Kamera toimii AA-alkaliparistoilla tai AA-kokoisilla akuilla. Kamera tukee SD- tai MultiMediaCard-muistikortteja. Kamera painaa ilman paristoja (tai akkuja) ja muistikorttia noin 235 grammaa.


title: Salaneuvos

text: Salaneuvos on aiemmin Venäjällä, Saksassa ja Itävallassa käytössä ollut arvonimi.


title: Salaneuvos

text: Venäjän keisarikunnassa arvonimi salaneuvos oli käytössä vuosina 1722–1917 osana Pietari Suuren käyttöön ottamaa rankijärjestelmää, joka rinnasti hovin ja siviilihallinnon virkamiesten arvoasteikon sotilasarvoihin. Arvonimi oli käytössä myös Suomen suuriruhtinaskunnassa.


title: Salaneuvos

text: Saksassa salaneuvos ("Geheimrat") oli alkujaan hallitsijan neuvonantajana toimineen salaneuvoston jäsen. Tunnetuimpia saksalaisia salaneuvoksia oli kuuluisa kirurgi, keisarien ja kuninkaiden henkilääkäri Ferdinand Sauerbruch (1875–1951).


title: Sadi Carnot

text: Nicolas Léonard Sadi Carnot (1. kesäkuuta 1796 – 24. elokuuta 1832) oli ranskalainen fyysikko, joka ensimmäisenä selitti lämpökoneen eli termodynaamisen koneen toiminnan, joka on termodynamiikan toisen pääsäännön perusta.


title: Sadi Carnot

text: Sadi Carnot oli myös matemaatikkona tunnetun kenraali Lazare Carnot'n poika. Hän opiskeli École polytechniquessa yhdessä mm. Claude-Louis Navierin ja Gaspard-Gustave Coriolisin kanssa opettajinaan muiden muassa Joseph Louis Gay-Lussac, Siméon Denis Poisson ja André-Marie Ampère. Suoritettuaan tutkintonsa siellä hän kouluttautui upseeriksi ennen kuin omistautui tieteelliselle uralle.


title: Sadi Carnot

text: Insinöörit osasivat rakentaa höyrykoneita, mutta niiden toimintaperiaate ymmärrettiin huonosti. Esimerkiksi lämpö käsitettiin erikoiseksi aineeksi nimeltä kalorikki. Kirjassaan "Réflexions sur la puissance motrice du feu" vuodelta 1823 Carnot osoitti että fysiikan lait asettavat rajan minkä tahansa lämpökoneen hyötysuhteelle. Carnot’n kierto on idealisaatio lämpövoimakoneesta, jonka hyötysuhde on mahdollisimman suuri.


title: Sadi Carnot

text: Carnot kuoli koleraepidemiaan jo 36-vuotiaana. Hänen jälkeensä saksalainen Rudolf Clausius muotoili ja kehitti lämpöopin täsmälliseen matemaattiseen muotoon.


title: Pataruoka

text: Pataruoka on padassa kypsennettyä ruokaa. Pataruuat vaativat usein pitkää valmistusaikaa.


title: Pataruoka

text: Pataruoassa raaka-aineet ovat melko suurina palasina, joten sitä syödään veitsellä ja haarukalla eikä pelkällä lusikalla kuten keittoa. Useimmat raaka-ainepalaset ovat kuitenkin erotettavissa toisistaan: laatikkoruoka (esimerkiksi silakkalaatikko tai makaronilaatikko) on tasa-aineisempaa. Palasten välissä on nestettä mutta vähemmän kuin keitossa. Muhennoksesta pata eroaa suuremmalla raekoollaan.


title: John E. Sununu

text: John Edward Sununu (s. 10. syyskuuta 1964 Boston, Massachusetts) on yhdysvaltalainen republikaanipoliitikko.


title: John E. Sununu

text: Sununu syntyi Bostonissa, Massachusettsissa, yhdeksi kahdeksasta sisaruksesta. Hänen äitinsä oli Nancy Hayes ja isänsä poliitikko John Henry Sununu. Sununulla on libanonilaisia, irlantilaisia, skotlantilaisia ja englantilaisia sukujuuria.


title: John E. Sununu

text: Sununu valmistui MIT:stä 1987 ja Harvardin yliopistosta 1991. Hän tuli valituksi Yhdysvaltain edustajainhuoneeseen ensimmäistä kertaa tammikuussa 1997 alkaneelle kaudelle ja sai kaksi kahden vuoden jatkokautta ennen kuin voitti paikan Yhdysvaltain senaatissa vuoden 2002 vaaleissa. Hän aloitti New Hampshiren edustajana 3. tammikuuta 2003.


title: John E. Sununu

text: Sununu oli nuorin Yhdysvaltain senaattori, kuten myös ainoa senaattori, jolla on arabisukujuuria. Hänellä on vaimonsa Catherinen eli "Kittyn" kanssa kolme lasta. Sununu pyrki toiselle kaudelle senaattiin vuoden 2008 vaaleissa, mutta hävisi demokraattien Jeanne Shaheenille.


title: John Sununu

text: John Sununu voi viitata kahteen yhdysvaltalaiseen poliitikkoon:


title: Salam Fayyad

text: Salam Fayyad (, s. 1952 Dir al-Rasoun) on palestiinalainen taloustieteilijä ja poliitikko, jonka presidentti Mahmud Abbas nimitti 14. kesäkuuta 2007 palestiinalaishallinnon pääministeriksi. Sitä ennen Fayyad oli valtiovarainministerinä 2002–2005.


title: Salam Fayyad

text: Fayyad syntyi Dir al-Rasounissa lähellä Tul Karmia. Monista muista poiketen hän ei omakohtaisesti kokenut vuoden 1948 Nakbaa. Hän opiskeli Beirutin Amerikkalaisessa yliopistossa sekä ylemmän tutkinnon ja tohtorintutkinnon University of Texasissa. Hän aloitti uransa opettajana Yarmukin yliopistossa Jordaniassa ja meni 1987 Maailmanpankin (IMF) palvelukseen Washingtoniin. Palestiinalaishallinnon perustamisen jälkeen hän palasi 1995 IMF:n edustajana sen hallitsemille alueille. Vuonna 2001 hän siirtyi yksityissektorille ja meni 2001 Arabipankin, Lähi-idän suurimman pankin palvelukseen.


title: Salam Fayyad

text: Fayyadilla on hyvät suhteet Israeliin ja Yhdysvaltoihin. Liberaali israelilainen Haaretz-lehti nimitti häntä "kaikkien suosikkipalestiinalaiseksi."


title: Salam Fayyad

text: Ennen vuoden 2006 vaaleja Abbasin Fatah lupasi Fayyadille pääministerin paikan, jos hän liittyisi puolueeseen. Hän ei kuitenkaan uskonut Fatahin voittoon, vaan muodosti kolmannen tien listan yhdessä Hanan Ashrawin ja Yasser Abed Rabbonin kanssa, joka sai vain kaksi paikkaa parlamenttiin.


title: Salam Fayyad

text: Maaliskuussa 2009 Fayyad jätti eroanomuksensa presidentti Abbasille mutta jatkoi lopulta pääministerinä. Huhtikuussa 2013 hän erosi pääministerin tehtävästä.


title: Bob Menendez

text: Robert ”Bob” Menendez (s. 1. tammikuuta 1954 New York) on yhdysvaltalainen demokraattipoliitikko. Hän istui vuodesta 1993 Yhdysvaltain edustajainhuoneessa ja sai 18. tammikuuta 2006 paikan New Jerseyn edustajana Yhdysvaltain senaatista. Menendez tuli valituksi uudelleen vuonna 2012 ja hänen nykyiten kautensa senaatissa päättyy tammikuussa 2019. Hän on ilmoittanut hakevansa jatkokaudelle.


title: Bob Menendez

text: Menendeziä vastaan nostettiin vuonna 2015 useita korruptiosyytteitä. Syyttäjän mukaan Menendez olisi saanut floridalaiselta silmälääkäri Salomon Melgenilta arvokkaita lahjoja ja kampanjarahoitusta vastineeksi poliittisista vastapalveluksista. Pitkän oikeusprosessin päätteeksi Menendezin vastaisista syytteistä kuitenkin luovuttiin vuonna 2018. Syytteistä luopumisesta huolimatta senaatin eettisyysasioita käsittelevä komitea antoi Menendezille nuhtelut siitä, että hän oli lahjoja ottaessaan rikkonut senaatin sisäisiä ohjeita.


title: Santa Margarita (hylky)

text: Santa Margarita on espanjalainen vuonna 1622 hurrikaanissa uponnut purjealus. Aluksen hylky lepää Floridan Key Westin edustalla. Hylky löydettiin vuonna 1980. Oikeudet alukseen ja sen lastiin omistaa Mel Fisher. Aluksesta nostettua esineistöä on näytteillä Mel Fisher Maritime Heritage Museumissa Key Westissä.


title: Santa Margarita (hylky)

text: Kesäkuussa 2007 hylystä löydettiin tuhansia helmiä, joista suurimmat olivat halkaisijaltaan 15 millimetriä. Helmet olivat löydettäessä pienessä lyijystä valmistetussa rasiassa ja ne olivat säilyneet hyväkuntoisina. Löytö on harvinainen, sillä helmi ei yleensä kestä suolavettä ilman osterin suojaa. Löydön arvon uskotaan olevan noin miljoona Yhdysvaltain dollaria. Hylystä nostettiin myös kultaharkko, kahdeksan kultaista ketjua sekä sadoittain muuta esineistöä.


title: Santa Margarita

text: Santa Margarita voi tarkoittaa seuraavia:


title: Lahoren linnoitus

text:
Lahoren linnoitus muodostaa suuren osan Lahoren vanhasta kaupungista Pakistanissa.
Sen alkuperäisestä rakentajasta tai muodosta ei ole tietoa; arkeologisten löytöjen perusteella se on ollut olemassa ainakin kauan ennen vuotta 1025. Vuosisatojen varrella mongolit ja muut valloittajat ovat vuoroin hajottaneet, vuoroin kohentaneet sitä. Nykyinen muoto on pitkälti Suurmogulien valtakunnan ajoilta. Linnoitus muistuttaa samanikäistä Agran linnoitusta, mutta on pienempi, noin 350 metriä pitkä ja 300 metriä leveä.


title: Lahoren linnoitus

text: Mahtavin Intian suurmogulihallitsijoista, Akbar, piti Lahorea imperiuminsa pääkaupunkina 1584–1598. Hän rakensi nykyisen linnoituksen pääosat samalla paikalla sijainneen vaatimattomamman linnoituksen päälle. Akbarin poika ja pojanpoika Shah Jahan jatkoivat rakennustyötä.


title: Lahoren linnoitus

text: Shah Jahan tunnetaan Taj Mahalin rakennuttajana, ja hän teetti upeita marmorirakenteita ja mosaiikkeja myös Lahoren linnoitukseen.


title: Lahoren linnoitus

text: Linnoitus on UNESCOn maailmanperintökohde vuodesta 1981 yhdessä Shalamarin puutarhan kanssa.


title: Erkkolan silta

text: Erkkolan silta on Oulussa sijaitseva ajoneuvo- ja kevyen liikenteen käyttöön tarkoitettu Oulujoen ylittävä silta. Silta yhdistää joen pohjoisrannalla sijaitsevan Myllyojan suuralueen etelärannalla sijaitsevaan Oulunsuun suuralueeseen. Silta avattiin syyskuussa 1988, ja sen keskivertovuorokausiliikenne on noin 17 500 ajoneuvoa. Aiemmin Oulujoen saattoi ylittää lossilla, joka sijaitsi nykyisestä siltapaikasta ylävirtaan nykyisen Poikkimaantien sillan lähellä.


title: Erkkolan silta

text: Sillan vapaa alituskorkeus on 3,3 metriä.


title: Sangin silta

text: Sangin silta, joskus myös Madekosken silta, on Oulussa sijaitseva ajoneuvo- ja kevyen liikenteen käyttöön tarkoitettu Oulujoen ylittävä silta. Silta yhdistää Sanginsuun kaupunginosan Madekosken kaupunginosaan. Silta on valmistunut vuonna 1992, ja se korvasi paikalla aiemmin liikennöineen lossin.


title: Sangin silta

text: Sillan vapaa alituskorkeus on 4,7 metriä.


Suomi yleisurheilun maailmanmestaruuskilpailuissa 2007 käsittelee Suomen joukkueen valintaa Osakassa 24.8.–2.9.2007 pidettyihin vuoden 2007 yleisurheilun maailmanmestaruuskilpailuihin ja menestymistä niissä. Suomi on ollut alusta asti jokaisissa yleisurheilun maailmanmestaruuskilpailuissa mukana ja osallistui nyt kisoihin 11. kerran. Suomen Urheiluliitto SUL valitsi joukkueeseen yhteensä 26 urheilijaa: kuusi urheilijaa 9. heinäkuuta, 15 nimettiin 5. elokuuta ja ennen viimeistä ilmoittautumispäivää (13.8.) täydennettiin joukkoa naisten viestijoukkueella ja kahdella varaedustajalla.


title: Suomi yleisurheilun maailmanmestaruuskilpailuissa 2007

text: Avajaisissa Suomen lippua kantoi Janne Holmén, joka aikaisemmin samana aamuna oli sijoittunut maratonkilpailussa yhdeksänneksi. Suomen menestynein urheilija ja ainoan mitalin (kultaa) voittanut oli keihäänheittäjä Tero Pitkämäki. Mitali tuli kisojen viimeisenä päivänä. Urheiluliiton puheenjohtaja Antti Pihlakosken mukaan joukkueen tavoite oli mitalitoivojen loukkaantumisista huolimatta parantaa Helsingin MM-kisojen suoritusta (pronssimitali ja neljä pistesijaa). Tavoite ylittyi mitalin osalta, mutta jäi pistesijoissa lopulta kolmella vajaaksi. Suomen urheilijoista 70 prosenttia sijoittui kisoissa paremmin kuin ennen kisojen alkua, kuluneen kauden tulostilastossa.


text: Seuraavassa taulukossa 12 parhaan joukkoon sijoittuneet urheilijat.


text: Kansainvälisen yleisurheiluliiton IAAF:n sääntöjen mukaan kisoihin voi nimetä 1–4 A-rajan saavuttanutta, joista yksi voi olla pelkän B-rajan rikkonut. Näistä kolme saa kilpailla. Pelkän B-rajan rikkoneita voi ilmoittaa mukaan kaksi, mutta vain toinen heistä voi kilpailla. Tulokset pitää saada aikavälillä 1.1.2006–13.8.2007 (maratonilla, kävelyissä ja otteluissa 1.9.2005 alkaen). Tuulituloksia ei hyväksytä.